
Sanju Daryanani-Luidens y Marisol 
Sanchez-Maldonado, n’e asamblea General 
di AHATA, ora cu Marisol a ricibi e 
beca di AHATA 


Marisol Sanchez-Maldonado 
a haya un beca di AHATA 4 





8 Studiante a gradua pa nan Apprenticeship Program na EPI 


DIABIERNE anochi, tabata un anochi special, sigur pa 8 studiante, kendenan a gradua pa nan Apprenticeship Program, 
cu di acuerdo cu nos informacion, ta riba caminda pa bira koki profesional. E tabata un anochi masha ameno, demostrando 
cu na Aruba, nos tin institucion educativo cu sa di prepara hobennan pa cualkier carera y den e caso aki, manera uno di 
koki. Esnan cu a gradua tabata Miguel Angel Arrebola Ortiz, Vanesah Endrina Alcida Carlo, Javier Alexis Comenencia, 
Jeffrey John Junior Gomez, Carolina Herrera, Jeffrey Gregory Maduro, Jeremy Eugene Maduro y Jesus Paesch. 

Fuera di haya nan certificado, algun di nan a haya reconocimento tambe for di man di Chef Kein Fat Lie-Kwie y Robert 
Stautner. Asina p.e. Knowledge of Theory Award a ser gana pa Jeffrey Gomez, Culinary Skills Award a bai pa Vanesah 
Carlo. Pastry Award a ser gana pa Jeffrey Maduro, Outstanding Logbook Award a ser gana tambe pa Jeffrey Maduro, 
School Spirit Award a ser gana pa Jesus Paesch y Academic Excellence Award a ser gana pa Vanesah Carlo. Masha masha 
pabien!!! 

Rob Smith ta señala e preocupacion cu tin pa 
Desaroyo excesivo y su efectonan riba infrastructura y labor 


SEGUN un estudio cu Carib- 
bean Tourism Organisation 
(CTO) a haci na 2003, Aruba ta- 
bata na di 3 lugar for di un total 
di 17 pais Caribense, pa loke ta 
desaroyo di hotel pa kilometer 
cuadra di tereno. 

E tempo ey nos tabatin 41.7 
kamber pa kilometer cuadra 
(7500 kamber total e tempo ei, 
compara cu 8355 cu nos tin ac- 
tualmente). Entre awor y 2010 
nos lo tin un 1934 kamber di 
hotel adicional den expansion, 
un 1190 kamber di timeshare 
adicional y 2665 unidad di con- 
dominio solamente den e area 
di Palm Beach. 

Si bo considera cu 95% di e 
inventario aki ta concentra den 
36 kilomester cuadra di nos isla, 
nos lo ta na un densidad di 390 
kamber pa kilometer cuadra. 
Esaki sigur lo pone nos n’e top 


di e lista y dos biaha y mei mas 
concentra cu St. Maarten. 
Tabata e Presidente y CEO di 
AHATA, Rob Smith, kende a 
divulga e informacion aki y el a 
bisa tambe di ta pro-desaroyo 
den un formato structura, pero 
e poliza di crecemento aki no ta 
consistente cu e leynan actual di 
labor y desaroyo di infrastruc- 
tura y esaki mester ta un area di 
preocupacion pa tur hende. 

PUNTONAN NEGATIVO 
Recientemente Aruba a wordo 
evalua pa National Geographic 
Traveler Magazine. Nan di 4 
scorecard anual di destinacion 
a conta cu un cuerpo di 522 
experto den turismo sostenibel 
y maneho di destinacion for 
di George Washington Univer- 
sity. Nan a evalua 111 isla rond 
mundo. 

Aruba a logra un total di 48 for 
di 100 posibel punta; 26 - 49 


ta wordo considera como di ta 
"den problema serio". 

Ora di lesa nan raport National 
Geographic Traveler Magazine 
ta menciona: Congestion serio 
di trafico, desaroyo masivo, 
dependencia pisa riba trabou 
di stranheronan, perdida di 
cultura of identidad, e actitud 
pa cu bishitantenan ta berdad- 
eramente amabel y atractivo, 
Parke Nacional Arikok ta bon 
protehi. 

Aruba su score no tabata mucho 
mas mihor na 2006 ora Aruba a 
haya 54 punto, y ta sigur cu nos 
tendencia actualmente ta bay- 
endo den e direccion robes. 

E bon noticia ta cu 2 di e 6 
atributonan aki tabata positivo 
y Aruba por drecha 3 di e 4 
negativo si nos reconoce nan 
como un problema y traha stra- 
tegicamente pa un solucion. 



Mester bin un encuesta parlamentario riba e caso di Natalee Holloway 

Un hende mester carga e consecuencianan di e dañonan cu Aruba a sufri 


KIPNAPPEP 




LAST SEEN AT CARLOS & CHARUES 
MONOAY, MAY 29, 2005 1:30AM 

NATALEE HOLLOWAY 

CAUCASIAN AMLRICAN FbMALE 
BLUE EYES I LONG BLONO HAIR 
5’4” 110 LBS. 18 YEARS OLO 

ANY INFORMATION 

PLEASE CALL 587-6222 
OR CALL POLICE STATION 100 


AWOR cu rumannan Kalpoe 
y Jorand van der Sloot a keda 
den libertad, despues cu huez 
comisario a informa cu no tin 


pruebanan pa mantene e 3 
hobennan aki sera, sigur hopi 
pregunta y duda a bin dilanti. 
Ken a duna e ordo pa detene 


e 3 hobennan aki atrobe, cual 
tabata e supuesto pruebanan 
nobo cu a resulta di no a duna 
e supuesto fruta cu Ministerio 
Publico lo a spera. Esaki ta sola- 
mente algun di nan, pero mien- 
tras tanto e fantasma di Natalee 
Holloway a bolbe afecta imagen 
di Aruba.E biaha aki no por bisa 
cu tabatin tanto publicidad 
rond di e caso manera a sosode 
tempo di e desaparicion di e 
hoben, pero toch, un biaha mas 
imagen di nos isla tabata atrobe 
den medionan internacional y 
sigur no di un forma positivo. 
CNN mes a bisa cu esaki tabata 
un forma pa haya publicidad 
gratis pa nos isla, algo cu sigur 
no ta nada positivo pa Aruba, y 
asina tabatin varios otro cues- 
tionamentonan riba medionan 
internacional.Mirando tur e 
sucedidonan rond di e caso, lo 
ta al caso pa Parlamento pidi 
un encuesta parlamentario 
riba e caso aki caminda ta pidi 
Minister di Husticia claridad 
riba e caso cu a afecta nos isla 


dramaticamente. Minister Rudy 
Croes, como e persona bao di 
cual Ministerio Publico ta resor- 
ta mester bin cu un splicacion di 
kico a bai malo cu e caso, sea cu 
e rumannan Kalpoe y/of Joran 
van der Sloot ta culpabel di un 
hecho castigabel of no. Si esnan 
cu a investiga e caso ta bisa cu 
tin pruebanan suficiente pa sera 
e hobennan aki atrobe, kico a 
pasa cu e pruebanan aki, paso- 
bra na final di dia a resulta cu 
no ta asina.Mester bin claridad 
tambe riba e famoso pruebanan 
nobo, cu lo a bin despues cu 
polis hulandes a drenta den e 
investigacion tambe. For di e 
punto aki tambe mester bin e 
claridad necesario di unda e 
ordo a bin pa detene e hoben- 
nan aki atrobe, si e la bin for 
di Hulanda, for di Procurador 
General, of di otro persona of 
entidad, pasobra esaki keto bai 
ta un duda grandi. 

Tambe awor cu huez comisario 
a informa cu no tin pruebanan 
pa mantene e detencion di 


e hobennan, con Ministerio 
Publico ta bai haci pa restaura 
e nomber di e Kalpoenan y van 
der Sloot, pasobra despues di a 
purba cu nan a purba di rehace 
nan bida, dos di nan na Aruba y 
uno na Hulanda, atrobe nan ta 
wordo mira como criminalnan, 
y no solamente na Aruba, pero 
na henter mundo.Si en berdad 
e pruebanan nobo cu a wordo 
menciona tabata asina fuerte, 
sigur nan tres no lo ta den lib- 
ertad atrobe, al contrario nan lo 
tabata sera y seguramente pre- 
parando pa un huicio, pero esey 
no tabata e caso, ya cu algun dia 
solamente a pasa y nan ta liber 
atrobe.E encuesta parlamenta- 
rio lo mester trese e claridadnan 
necesario, caminda sigur e 
poder legislativo no ta interveni 
den e poder hudicial, pero si por 
trese e informacionnan nec- 
esario di unda e fout a ser haci 
cu a costa y ainda ta costando 
nos isla asina hopi, pasobra un 
hende mester ta responsabel pa 
esaki, sea quien sea. 

Huez a dicta sentencia den caso di tiramento y sendemento di auto na candela 


A hala atencion di Polis, 
mester duna oido na tur denuncia haci, 

y no laga otro tuma husticia den propio man 


KEVIN Thiel, Richard Gomes, 
Roderick Koolman, Kendrich 
Thiel, Francis Gomez, Jean 
Carlos van Norden, Daniel Dirk- 
sen y Sanjay Maduro a tende 
diabierna ultimo den Corte, e 
castigo cu nan ta haya pa nan 
envolvi den e problema grandi 
cu a surgi na Macuarima rela- 
ciona cu kimamento di auto y 
un tiramento. 

Corte a parti e grupo den dos; 
dependiendo di e rol cu cada 
uno a hunga den e sucedido. 

E prome grupo ta consisti di 
KevinyKendrickThiel, Richard 
Gomes y Roderick Koolman, y 
a bisa nan mesora cu ta proba 
legal y convincentemente riba 8 
di juni 2007 hunto nan tabatin 
arma di candela den posecion. 
E1 a mustra cu e prome biaha cu 
e grupo aki a bai busca e otro 
grupo pa bringa, nan tabata sa 
cu Kevin tin arma cune. E di dos 
biaha, Richard no tabata sa cu 
Kevin tabata arma. 

Corte a haya proba cu Kevin, 
Roderick y Kenrich a menaza 
otro persona ora nan tabata den 
e auto. E ta haya legalmente 
proba cu e grupo aki ta complice 
di a haci preparacionnan pa 
comete maltrato severo. 

Di otro banda Corte ta haya cu 


a keda proba legalmente cu e 
grupo di Francis, Jean Carlos, 
Daniel y Sanjay a sende e auto 
staciona bao garashi na Warda 
di Polis di Santa Cruz na can- 
dela. Ta haya cu Sanjay ta com- 
plice, pasobra e tabata sa cu lo 
bay kima e auto. Pero si no ta 
haya legalmente proba cu Jean 
Carlos ta complice. 

A wordo bisa den Corte cu e 
hecho cu Jean Carlos a sigui 
cana cu e grupo, no ta hacie 
culpable. Pues no a keda le- 
galmente proba cu Jean Carlos 
a hunga e rol di vigilante p’e 
grupo y a bay den cura di Warda 
di Polis. 

Corte den su veredicto ta mus- 
tra e acusadonan cu aki ta 
trata di un caso hopi serio. El 
a mustra cu e no ta haya nan 
perdedor, pero cu nan no ta 
suficiente madura. Y cu loke 
e hobennan aki a haci ta laga 
hende preocupa. 

E1 a bisa cu e hecho cu Polis no a 
duna atencion na denuncianan 
cu a wordo haci, no ta hustifica 
pa tuma lei den man. 

Corte ta haya cu Polis mester 
atende tur denuncia y mester 
splica esnan cu a haci denun- 
cia con a para cu e caso. Polis 


mester splica si tin motibo pa 
detene e persona(nan) of no. 
Asina ta kita esnan cu a haci 
denuncia for di tur duda y crea 
e pensamento di bay tuma lei 
den nan man pasobra Polis no 
ta haci nada. 

Mirando e hecho cu Richard, 
Roderick y Kenrich ta den lib- 
ertad, e no ta haya cu mester 
bolbe sera nan. El a dicidi di 
duna nan un chens, pero ta laga 
un castigo di prison condicional 
ta keda colga riba nan cabes, pa 
evita cu algo asina por ripiti. El 
a condena Roderick y Kenrich 
na 12 luna di prison, kitando 
e tempo cu ya nan tabata sera 
den KIA. E resto di castigo lo 
bira condicional cu un tempo di 
prueba di 2 aña y cu Roderick y 
Kenrich mester cai bao guia di 
Reclassering. 

Richard a wordo condena na 8 
luna di prison, kitando e tempo 
cu ya el a sinta caba den KIA y 
e resto ta keda condicional cu 
un tempo di prueba di 2 aña. 
Richard tambe mester bai cai 
bao guia di Reclassering. 

Pero den e caso di Kevin, e no 
por haci mucho pa dune un 
chens. Corte ta señala cu nan 
ta hiba un maneho estricto pa 
loke ta posecion di arma di 


candela. 

Den e caso aki no ta solamente 
posecion di arma sino cu a use 
y a menaza hende cune. A con- 
dena Kevin na 18 luna di prison, 
kitando e tempo cu ya el a sinta 
caba den KIA. 

Corte a declara Jean Carlos 
liber y a ordena su libertad di 
inmediato. 

Den caso di Sanjay, Corte ta kere 
cu Sanjay tabata bao presion di 
e grupo. Hunga pa macho no ta 
yuda y no mester laga otronan 
influenci’e. A condena Sanjay 
na 12 luna di prison, kitando 


e tempo cu el a sinta caba den 
KIA y e resto ta bira condicional 
cu un tempo di prueba di 2 aña. 
Esei ta nifica cu Sanjay tambe a 
haya su libertad. 

Den e caso di Francis y Daniel, 
tabatin un demanda di 30 luna 
di prison. Den e caso aki Corte a 
tene cuenta cu nan a pone bida 
di hende na peliger ora cu nan a 
sende e auto na candela. Di otro 
banda a tene na consideracion 
nan edad hoben y cu ta prome 
biaha cu nan ta cai sera. Cada 
uno a haya un castigo di 18 luna 
di prison. 


Caso di Edwin Duineveld 

contra Booshi Wever 
diabiera awor 

ABOGADO Edwin Duinveld a comenta cu a entrega e apelacion 
contra e caso cu el a entama contra un publicacion den un matutino 
door di partido MEP, cual el a perde den corte di promer instancia. 
E1 a bisa cu awor e lo ta en espera di tratamento di e caso y cu e ta 
conciente cu e lo tarda mas. 

Mientras tanto, diabierna awor, 14 di december lo tin e caso cu el 
a entama contra Minister Booshi Wever, kende a acusa mr. Edwin 
Duineveld di ta envolvi den labamento di placa, transportacion di 
droga y cu e ta gaña hueznan deliberadamente. Aki Duinveld ta 
pidi rectificacion di Minister Wever. Pa fin di siman AWEMainta 
lo tin mas informacion riba e caso aki. 

Richard Lacle, ex campañador 
di MEP a gana su caso 

Gobiemo mester sigui paga su salario 


RICHARD Lacle, un ex cam- 
pañador di MEP cu den pasado 
a yega di drumi den cura di 
Nel Oduber pa protehe a haya 
resultado di su caso contra 
gobierno siman pasa. Ta asina 
cu Richard Lacle, empleado di 
DTZ y su salario a wordo para 
a base di un decreto firma pa 
Gobernador riba instruccion 
di gobierno. 

A base di su problea na trabao 
Richard Lacle a ser suspendi y 
mester a bai cas sin salario. 
Mr. Edwin Duineveld, aboga- 
do di Lacle a comenta riba e 
caso aki, cual a wordo gana 
door di su cliente. 

E ta bisa cu na 2006 Richard 


Lacle a sostene un ciudadano 
cu a pone keho contra director 
di DTZ na Landsrecherche, pa- 
sobra el a considera cu lo cual 
ta pasando den su departa- 
mento no por y normalmente 
tin cu bai serca director, pero 
si e director mes ta e persona 
cu ta pensa cu ta haciendo 
cosnan cu no por, mester bai 
Landsrecherche. 

Segun Duineveld ta bisa, Lacle 
a hiba documentonan den 
pasado pa alerta Promer Min- 
ister, kende na su bes el a bisa 
cu nunca a haya nada, y esaki 
lo keda asina, ya cu su cliente 
nunca a pidi un comprobante, 
ya cu e tempo ey e tabata bon 
amigo cu e Minister Presi- 


dente. 

E situacion a culmina cu Lacle 
a wordo retira for di trabao y 
na mes momento a para su 
salario. Duineveld ta bisa cu 
normalmente ora ta kita un 
hende for di gobierno y e ta bai 
apela esey, tin cu sigui paga su 
salario. Solamente por stop’e 
ora tin echt motibonan fuerte 
pa haci’e. 

Richard Lacle ta wak e situa- 
cion aki como un ‘politieke 
pesterij’ y huez a dune razon 
y bisa cu promer cu 10 di 
december gobierno mester 
pague salarionan di october y 
november y tin cu sigui pague 
te ora e caso caba cu lo ta na 
januari. 


Marisol Sanchez-Maldonado a 
haya un beca di AHATA 

ARUBA Hotel & Tourism Association a premia Marisol Sanchez- 
Maldonado cu un beca completo di un aña p’asina e por studia 
den e Programa di Maneho di Hospitalidad & Turismo na Uni- 
versidad di Aruba. 

E1 a proba di ta un studiante excelente y a demostra dedicacion 
y disciplina ora di prepara su mes pa drenta e Universidad. 

AHATA ta hopi orguyoso di por sostene e programa di e Uni- 
versidad y tin confianza cu e industria local lo ta aumenta 
p’e excelencia di e studiantenan cu a scoge pa hospitalidad y 
turismo. 

E comision di seleccion ta bisa cu Sanju Daryanani-Luidens di 
AHATA a keda impresiona cu Marisol su enfoke, articulacion 
y motivacion, y el a mir’e como un candidato ideal p’e beca di 
AHATA di pa 2007-2008. 

AHATA ta spera cu e sigui demostra un actitud hopi positivo 
y gran interes pa cu turismo. E beca ta diseña pa encurasha 
Marisol Sanchez-Maldonado pa mantene su determinacion pa 
excelencia y asina sigura un posicion di liderazgo den futuro. 
Marisol ta un berdadero ehempel pa su generacion y AHATA 
tin confianza cu su motivacion personal lo ta un inspiracion pa 
tur otro studiante. 


Falta di planiñcacion ta perhudica negoshi 



HOPI biaha, nos no por compronde con tin departamento di Go- 
bierno, no sa di planifica. Siendo den nan tin ingenieronan cu a bai 
studia na Hulanda, pero unabes na Aruba, ta parce cu nan a lubida 
loke nan a siña, pero si ta haci bida di otro mas dificil. Asina p.e. den 
fin di siman, nos a haya masha reclamo di bishitantenan di e conocido 
establecimento na Noord, Giselle Department Store, cu tabatin su sale 
special pa dianan festivo cu ta dilanti di porta. Masha hopi hende a 
acudi of kier a bai diasabra, pero no por a logra di pasa. A dicidi di 
haci’e diadomingo, tampoco a logra nan meta. Pakico, pasobra un 
departamento di Gobierno a dicidi cu riba e dianan ei, mester bai 
coba dilanti di e negoshi aki, pa saca tubo bieu pa hinca nobo, nos 
ta kere, pero no a tene cuenta cu e cantidad di clientela cu Giselle 
ta atrae, cu de facto a ser obstaculisa, pasobra auto no por a pasa 
facilmente. No tin otro dia cu e trabou aki por a ser haci? E no por 
a ser haci, den oranan di madruga? A bira tempo pa cuminsa haci e 
trabounan aki den oranan di anochi, e ora ey e propio trahadornan 
lo ta mas productivo. 


Di dos dia di Pasco Aruba tin 4 barcu crucero di bishita 


DI acuerdo cu informacion cu nos di 
AWEMainta a haya for di Maduro & 
Sons, encuanto di e diferente barconan 
crucero cu ta den haf di Aruba, sigur 
den dianan di fiesta, nos por mira cu di 
Dos dia di Pasco, tin 4 crucero den haf. 
Ta trata aki di Volendam, Adventure 
of the Seas y Galaxy. Esaki nifica cu 
maske cu e ta un dia liber, lo tin masha 
movemento den centro di Oranjestad. 
Pa loke ta Bispo di Pasco, nos tin un 


solo crucero, cu ta Amsterdam y Pasco 
mes, not in un crucero so, cu ta Crown 
Princess. 

Aña Nobo si, esta dia 1 di januari 2008, 
no tin ningun crucero, pero si nos tin 2 
barco crucero bispo di Aña Nobo, cu ta 
Crystal Serenity y Oceana. Nan tur a ser 
avisa, cu normalmente comercio riba 
Bispo di Aña ta habri mitar dia. 

Pa loke ta periodo di Carnaval, dia 2 


di februari, tin 3 crucero den haf, cu 
ta Galaxy, Aida Aura y Holiday Dream, 
mientras riba Dia di Parada mes, cu ta 
dia 3 di februari 2008, nos tin Island 
Princess. 

Dia di Betico, cu ta dia 25 di januari, 
tin 2 crucero, cu ta Legend of the Seas 
y Volendam. Dialuna di Carnaval, tin 3 
crucero, cu ta Brillaiance of the Seas, 
Volendam y Crystal Symphony. 


Dia 18 di Maart, Dia di Himno y Ban- 
dera, nos tin bishita di Adventure of the 
Seas. Loke ta demas dianan di aña nos 
ta haya riba Biernes Santo, Artemis, 
Aña di La Reina lo no tin barco e biaha 
aki, pero dia 1 di mei, Dia di Trahador, 
nos tin bishita di Crown Princess. 

Y pa 25 di december 2008, nos tin 
Freewinds y Summit te awor y riba di 
dos Dia di Pasco, Rotterdam. 

Because we believe that you deserve much more than only a cheap premium... 
At Royal & SunAlliance, you get excellent service, timely claims handling 
together with top quality products. Call us at 583-0668 or contact your broker. 

"Don't settle for less.” 

ROYAL & \^_ _ 

^ SUNALLIANCE 


A papia di privatiza ATA, p’asina por creafondonan di mercadeo sostenibel, pero te awe nada 


AHATA tabatin hopi plan y 
formula den e 10 añanan, cu 
Rob Smith, actual CEO di di- 
cho organisacion tin na Aruba. 
E plannan ta e.o. diseña p’e 
privatizacion di Aruba Tour- 
ism Authority y e formacion di 
un Plataforma di Mercadeo di 
Destinacion. 

Apesar di tur e tempo, esfuerso 
y bon intencion den transcurso 
di e añanan, e plannan nunca a 
duna fruta. 

Segun Rob Smith, aña tras di 
aña Aruba y den e caso aki ATA 
y AHTA ta lucha pa fondonan, 
gastando menos cu nos com- 
petencia, contando riba nos 
exitonan den pasado. Na 2007 
Ewald Biemans, Jaap Beaujon, 
Bill Carson y Jorge Pesquera a 
pone hunto un plan nobo p’e 
creacion di un Super Fondo di 
Mercadeo. 

Un fondo diseña pa trece tur 
sector, tanto priva como pub- 
lico, na mesa, pa garantiza e 
fondonan y fluho di placa pa 
mercadea nos destinacion na 
un nivel competitivo. 

Di acuerdo cu Rob Smith, su 
enfoke principal na 2008 lo ta 
pa drecha e plan p’e yega na e 
nivel di consensus di tur e ac- 
cionistanan, y pa sigura cu tur 
aprobacion y proceso ta na lu- 
gar p’asina dia 1 di januari 2009 
esaki lo por bira un realidad. 

Rob Smith a sigui bisa di lo ta 
introduciendo e plan aki den un 
serie di e-mail den transcurso 
di e luna di januari '08 y e lo 
duna un presentacion durante 
e Asamblea General di AHATA 
di maart awor. 


á 



Feliz Pasco 



Gana un ‘Trendy Shopping Spree’ di Afl. 15.000,- na Flora MarketJ^oM 

cu e campaña di Pasco 2007 di Renaissance Mall & Marketplace 

2° premio: un Gift Certificate di Afl. 3.500,- di Renaissance 
3° premio: un Gift Certificate di Afl. 2.000,- di Renaissance 



RENAISSANCE. 

MALL & MARKETPLACE 

cu cada compra di Afl. 25,- na Renaissance Mall of Renaissance Marketplace bo ta ricibi un cupon 
pa participa den nos Trendy Campaña di Fin di Aña. Bo por haña mas informacion na cada un di 
nos tiendanan. Tur tienda lo ta habri te cu 9 ‘or di anochi. 

Nos gran anniversario 

Prepara Bo Cartera p'e! 


7+m 

diadomingo 16 y dialuna 17 


IEXASTEXASTEXASTEXASTEXASTEXAS 


Turconan a haya castigo basta leve pa manipula 

cu baraha di carta pa por gana casino 


UN di nan lo sali probable- 
mente fin di luna y e otro aki 
dos luna. Esaki t’e castigo cu e 
Turconan kendenan a manipula 
cu carta den casino a haya dia- 
bierna ultimo. 

Ta trata aki di Fehmi Aykent, 
Vedat Sahin y Bahri Sapholat, 
kendenan den e prome siman 
di augustus, 2007, a haci ma- 
nipulacion cu cartanan pa gana 
e weganan den casino na forma 


ilegal. 

Nan tabata hopi habil den nan 
actuacion cu nan no a ser de- 
tecta asina facil. E Turconan ta- 
batin un blade cu nan a pega na 
nan duim. Y cu esaki a marca e 
cartanan, y na opinion di Corte, 
esaki a sosode un forma masha 
profesional mes. 

Pesey na momento cu e dealer 
tabata deal, nan sa cierto carta 


cu e dealer tin. Un manipula- 
cion cu no ta permiti den casino, 
segun Huez. E maniobra aki a 
ser haci pa haci nan chens di 
gana mas grandi. Y ta un bon 
suma nan a bai cune. 

Pa loke ta trata e castigo, Huez a 
mustra cu e ta haya e funcion di 
Aykent menos cu esun di Sahin 
y Sapholat. El a condena Aykent 
na 5 luna di prison, kitando e 


tempo cu el a pasa den deten- 
cion preventivo. 

Pa loke cu ta e placa cu Aykent 
tabatin den su poder ora el a 
wordo deteni na aeropuerto, 
Corte a ordena pa kita un parti 
di e placa aki pa paga bek n’e 
casino e placa cu nan a gana 
inhustamente y e resto el a 
haya bek. 

Den e casonan di Sahin y Sapho- 


lat, Corte a dicidi di impone 7 
luna di prison. Pa loke ta trata 
e placa cu cada un tabatin den 
su poder, a kita e parti cu ta toca 
n’e casinonan cu nan a gana 
placa na un forma ilegal y e 
resto nan por a haya bek. 

Pa loke ta trata e cantidad di 
blade y lijm cu nan tabatin den 
nan maleta, esakinan ta keda 
confisca, mientras cu nan ta 
haya nan pasaporte bek. 


Departamento di Asunto Economico, Comercio y Industria 
a publica “Aruba Economico Outlook 2008 ” 



DEPARTAMENTO di Asunto 
Economico, Comercio y Indus- 
tria (DEZHI) a publica dia 5 
di december 2007 pa promer 
biaha un perspectiva econom- 
ico (Aruba Economic Outlook 
2008). Anunciando e publica- 
cion aki Minister di Finanzas y 
Asuntonanan Economico, Nilo 
Swaen, a duna un presentacion 


na Surfside Marina siman pasa 
na e publico presente.E publica- 
cion aki ta duna un indicacion 
di e espectativa pa cu e crece- 
mento economico di Aruba pa e 
aña coriente y añanan siguiente 
y e suposicionnan riba cual e 
crecemento economico ta basa. 
E “Aruba Economic Outlook” 
ta sirbi como un recurso pa 


gobierno y sector priva durante 
preparacion di presupueto, 
maneho y plannan di empresa. 
Tambe e publicacion aki ta duna 
un bista riba e desaroyo di eco- 
nomia mundial y sectornan den 
e economia arubano. 

Pa por a redacta e “Aruba Eco- 
nomic Outlook”, DEZHI a unsa 
un modelo macro economico 


di Aruba (MARUBA) cu ta op- 
eracional desde augustus 2006. 
Fuera di esey, DEZHI a usa e 
input di diferente stakeholder 
den nos economia, manera ta e 
caso di CBS entre otro. 

Pa 2007 y 2008 e perspectiv- 
anan economico ta mustra 
favorabel. Inseguridadnan cu ta 
mara na e perspectivanan aki ta 
entre otro, e desaroyo di e mer- 
cado financiero riba nivel inter- 
nacional, e demanda domestico 
na Merca, e desaroyonan riba 
mercado petrolero y e riesgo- 
nan di inflacion internacional 
pa cu entre otro e prijsnan di 
cuminda.Consecuentemente 
e proyeccion pa 2008 ta ron- 
dona di un inseguridad grandi. 
A pesar di esey, e perspectiv- 
anan economico pa Aruba riba 
termino corto ta mustra di ta 
positivo.DEZHI ta proyecta un 
crecemento di 7.7% nominal 
den 2007 y 8.3% den 2008 cu 
ta inclui inflacion. Coregi pa 
inflacion ta significa un crece- 
mento real di 2.0% den 2007 y 
3.8% den 2008. 


Esaki ta implica un recupera- 
cion di 6.1% di e cantidad di 
turistanan den 2007. E crece- 
mento proyecta den 2008 ta 
danki na e expectativa di au- 
mento di 7.7% di e cantidad di 
turistanan, cu principalmente 
ta wordo causa door di un 
oferta mas grandi di camber 
den sector turistico compara cu 
aña 2007. 

Ademas, e sector di construc- 
cion ta sigui duna su aporte 
na e crecemento economico cu 
principalmente proyectonan 
di construccion di condominio 
y vivienda. Esaki ta percura 
pa mas tension riba oferta di 
material di construccion y espe- 
cialmente esaki por wordo sinti 
riba mercado laboral. 

DEZHI ta proyecta un inflacion 
promedio di 6.0% durante e 
periodo januari 2006 te cu 
december 2007. Den 2008 e 
inflacion promedio ta wordo 
proyecta riba 3.8%, cu princi- 
palmente ta wordo influencia 
door di prijs di petroleo y prijs 
internacional di cuminda. 

cu nos Ruleta di descuento 

TE CU PASCO 


III p iAiinD 


FURNITURE 5TDRE NV 

ariba mercancia 
cu prijs special 


m^jmv^JAm h Exceptoarib 

Rl BA TU R MP RACAj H J 

Huez a bisa cu e no ta suficiente individual, 
pero a habri porta pa cada un di nan por busca nan derecho 


svb Banco di Seguro Social svb 
ta informa tur 

empleado publico 

cu entrante 10 December 2007 

e number di telefoon pa notifica A.O. 

ta cambia y lo bira 

527-2782 


Yamadanan riba e number aki ta gratis (toll-free). 

Orario pa jama ta: 



Dialuna pa Diabierna 

Diasabra, Diadomingo, ATV’s y 
Dianan di Fiesta 

Mainta 

6 ‘or pa 9 ’or 

Pa trahadornan di warda 

7 ‘or pa 9 ‘or 

Atardi 

1 ‘or pa 2 ‘or 

Pa trahadornan di warda 

7 ‘or pa 9 ‘or 


E number nobo lo ta disponibel solamente pa notifica AO (meld ziek). 

Ora bo yama semper duna number di I.D. y fam correctamente. 

Por fabor registra e number nobo pasobra e number di ex-BGD 582-8877 lo 
wordo elimina den futuro. 

E control medico lo sigui tuma lugar na edificio di ex-BGD. 

Nos ta pidi tur empleadonan publico pa tuma bon nota di e cambio aki. 

Ir. Edwin M. Jacobs, 

Director 

SVb Seguridad pa Aruba su Comunidad 


MR. Edwin Duinevekf abogado cu a representa e grupo di 
trahadornan di Financien cu a bai corte buscando nan derecho, 
mirando cu nan no ta di acuerdo cu nan posicion huridico, despues 
di e sentencia di huez a duna e siguiente comentario. 

Segun mr. Duineveld a comenta cu e decision cu Conseho di 
Minister a tuma e aña aki no tabata cuadra cu loke a wordo poni 
den e resultado di e werkgroep cu a haci un functieomschriving y 
waardering na 2004-2005. E grupo di trabao a pone un maximum 
inschaaling pa nan y despues ta bin resulta cu esaki ta mas abao 
cu lo cual a wordo bisa despues di 1 aña di trabao y sin motibo. 
Hopi di nan a bai den bezwaar y a sali un decision nobo na unda 
cierto funcionnan a wordo drecha, pero mayoria no a wordo poni 
bek na lo cual e comision e tempo ey a pone.Mirando esaki, e em- 
pleadonan aki a dicidi di busca nan derecho na huez y siman pasa 
tabatin e veredicto. Huez a bisa cu ta trata di un regla generaf cu 
no ta bai riba un solo ambtenaar, es decir, cu e no ta suficiente 
individual pa e por tuma un decision. Pero den mesun rosea huez a 
bisa, segun mr. Duineveld, cu lo cual a pasa di berdad no ta cuadra 
cu con e cosnan mester a bai. Tambe huez a bisa cu na momento 
cu e hendenan yega nan maximo, pa nan pidi bevordering y si e 
ta wordo nenga, pa e ora ey si nan bai den bezwaar y presenta e 
motibonan cu nan a presenta den e caso aki.Mirando e decision 
aki, mr. Edwin Duineveld ta bisa cu e ta un poco decepcionante 
pa e ambtenaarnan di departamento di Finanzas, pero cu di otro 
banda, porta ta habri pa ora nan yega nan maximo, cual algun 
di nan a yega caba, pa nan bai contra di e decision si e ta wordo 
nenga y asina corte si lo por tuma un decision. 

Finalizando e abogado a duna di conoce cu algun di e emplead- 
onan aki e siman aki nan lo pidi nan bevordering y asina sigui e 
proceso. 


Abona y ricibi bo corant preferi te na 
porta di bo cas tur mainta 



Abona yama 583-1400 

Mobile Bazaar 07 


dino jump 


SANTA CLAUS 


AMBIFNTE 

FI*EWO*KS 




Lugan SETAR Seroe Blanco 
Fecha: Diadomingo 16 di Dec 2007 
Horario: 9:00 am pa 7:00 pm 

Gruponan di Gaita te 10:00 pm y show dl vuurwerk 

* Gaita Espectacuiar • Grupo Amistad 

* Los Sobrinitos • Arugaldo * Humphrey Obispa 

* Grupo di Betico • Gaita ritmo y mas * 

Katatumbo • Katatumbito • Sensacionales * 

Paranda ta nos * Maruba * Goza Gaita 


Prome sorteo di campaña di Rn dl Aña 

• Viahe pa 2 persona rlba Crusero 

• Viahe pa 2 persona pa New York 
■ Viahe pa 2 persona pa Corsow 

Room Make-Over 




^ SETAR 

Tiara Air ta provee un experiencia educacional inolvidabel 


TIARA Air a cumpli cu e 
peticion di studiante Osmar 
Bislip, un studiante den vijfde 
klas na Reina Beatrix School 
na Oranjestad, pa permiti’e 
bishita e avion Short 360 di 
Tiara Air y asina siña tocante 
bulamento di avion como parti 
di su huiswerk di scol. 

E equipo di Tiara Air imedia- 
tamente a bira entusiastico 
pa cu e idea di incorpora e 
aerolinea den e curiculo local 
di scol, y nan a invita Osmar 
pa un bishita oficial. 

Despues di a pasa dor di segu- 
ridad di aeropuerto y aplica 
pa e permisonan necesario, 
Osmar tabata cla pa su gran 
dia, equipa cu un camara. 

Su spreekbeurt, el a splica, 
tabata diseña pa cubri un 
topico di su escohencia, el a 


wordo pidi pa scohe un topico 
cu ta un pasion di dje, y ya cu 
ta su soño mas grandi pa bira 
un piloto, Tiara Air tabata e 
compania di escohencia. 

David Kock, Stuart Clark y Pi- 
loto Fernando Gomes di Tiara 
Air a yama bonbini na Osmar 
y a dun’e un gira completo 
paden y pafo di e avion. 

Osmar tabata hopi interesa 
y interesante, el a entrevista 
e piloto cu hopi interes y a 
gradici e persona di AAA cu 
a compañ’e, Jennifer Chung, 
pa e oportunidad. E siguiente 
dia el a yama pa conta cu su 
spreekbeurt a bai bon y el a 
haya un bon cijfer. Bon trabo 
Osmar. Tiara Air ta spera di 
wak bo atrobe como un pa- 
sahero y quizas hasta un pilo- 
to, sigui traha y bo soñonan lo 
bira realidad. 




f W 582 4684 


Dakota - Sabana Blanco #2 
Fax: 582-5971 


Shaba #78 
Fax: 587-4893 


Theaterstraat #20 
Fax: 582-8122 


Mas di loke 
bo ta spera! 


\; c : 


©1 coi 

SGS| %■» SGS 


Container hauling 

• Land cleaning, excavation & filling 
• Aggregates transport 
V • Dump trailers 
• Demolition 

• Dangerous goods transport 
• Crane rental 


• Tractor trailer rental 
• Special projects 

X 

‘INVEST Secure’ kier a yama 
danki na tur esnan cu a atende 
e tremendo programa organi- 
sa cu tabata riba un mvel hopi 
halto. Esnan cu a participa a 
keda hopi satisfecho di haya 
asina hopi informacion bal- 
ioso cu sigur lo por ser usa den 
nan bida diario y a haci nan 
mas conciente di proteccion di 
nan cas y rond di nan cas. 

Sr. Robby Peterson a habri e 
anochi dunando informacion 
di diferente metodo cu ta 
wordo usa ora di comete un 
atraco. Mester tene cuenta 
tambe cu e atraconan ta wordo 
cometi dor di personanan mas 
hoben y di diferente naciona- 
lidad. E edadnan a cuminsa 
baha bastante. 

Tambe splicacion a worde 
duna con pa reacciona na 
momento di worde confronta 
cu un atracador den bo cas of 
negoshi. Kico ta loke bo me- 
ster concentra riba ora di un 
atraco. Situacion nan actual di 
poco conocemento y interes pa 
haya sa kende ta biba rond di 


nos por tin consecuencia ne- 
gativo. Kico un bon bisiña por 
nifica pa cada un di nos. 
Trahando hunto cuminsando 
como bisiña nos por yega na 
barionan mas sera unda e po- 
sibilidad di infiltracion ta bira 
menos. Asina nos por limita e 
posibilidad di e.o atraco. 

Sr. Sergio Wever a sigui du- 
nando informacion di kico t’e 
componentenan di candela y 
kico por worde haci pa preveni 
un candela den su fase inicial. 
Kico t’e fasenan cu un candela 
ta procede y kico ta su efecto. 
Diferente tarea cu nos ta haci 
den cushina, comedor, sala, 
den kamber etc. usando stoof, 
gas, equiponan electronico 
specialmente den fin di aña. 
Reglanan cu mester tin pa 
cu yiunan rond di cushina. 
Diferente material toxico cu 
ta usa tur dia den nos cas cu 
por ta desastroso dor di nan 
efecto y reaccion. Nunca bira 
lomba pa un candela. Tambe 
a worde trata un plan y kico 
esaki mester contene y por 
worde facilmente ehecuta cu 


Venezuela a cambia 
ora ayera 

TUR esnan cu ta gusta sigui novela, noticiero of otro progra- 
manan na e canalnan di television venezolano, mester tene cuenta 
cu Venzuela ayera marduga a cambia di ora. 

Ayera 3’or di marduga, tur holoshi na Venezuela a worde halá mei 
ora atras. O sea, awo Aruba ta mei ora adelanta cu Venezuela. 
Consequentemente e aña aki cambio di aña na Venezuela ta tuma 
luga luga mei ora mas laat cu Aruba. 


Seminario “Invest Secure” 

Atraco-Candela-Quiebro-Robo 


bo famia. 

Percura p’e equiponan cu bo 
tin di notificacion worde poni 
riba un central di alarma cu 
ta ocupa 24-ora por asisti ho 
durante bo ausencia na cas. 

Sr. Louis Richardson a cera e 
anochi dor di informa di dife- 
rente sorto di cas, diferente 
porta y bentana y nan debili- 
dadnan. Casnan sin cura ade- 
cuado, cu cura halto, y yena 
cu mata cu ta limita bista for 
di paden-pafor y pafor-paden. 
Tambe control cu bo mes por 
haci diaramente rond di bo 
cas lo por evita situacionan 
fastioso. 

A demostra algun articulo cu 
por worde usa pa proteha dife- 
rente tipo di porta y bentana. 
Tambe a demostra un candal 
hopi usa, pero peligroso ora e 


no worde usa corecto. Tambe 
mester tene cuenta cu kende 
ta duna aceso na bo cas. Ora 
ricibi yamada di telefon kico 
par ta tras di e yamada. Tambe 
algun tip a worde duna con pa 
mihor programa bo answering 
machine, kico ta consehabel 
ora di registra den buki di tele- 
fon. Con abo mes, por controla 
e efectividad di proteccion di 
bo cas. 

E parti positivo a worde splica 
di tin un alarma di intruso y 
candela. Diferente manera con 
esaki por yudabo y bo sernan. 
Na final e participantenan a 
haya un bista di riesgonan cu 
nos ta bibando aden diaria- 
mente, a compaña cu algun 
experiencia real riba e topico- 
nan. Por a mira algun equipo 
nobo cu a worde demostra 


cu por yuda den proteccion 
efectivo y na fnial por mira 
riba un anochi hopi educativo 
y informativo. 

Mediante esaki Invest Secure 
kier a yama un danki grandi 
n’e 3 oradornan sres. Robby 
Peterson, Sergio WeveryLouis 
Richardson cu nan contribu- 
cion durante 2007 trahando 
hunto pa haci nos Aruba mas 
sigur danki tambe n’e staf 
consistiendo di Mildred y 
Maritza. 

Invest Secure kier probecha di 
e momento aki tambe pa desea 
e comunidad Arubano y tur su 
cliente y participantenan na 
nan programa pa keda sigur 
den e dianan di fiesta nos di- 
lanti y un Prospero Aña 2008 
unda lo tin mas programa 
sorpresa. 



Situa na Caya 
Habri di Dialun 


Ta fin di aña atrobe, y nos 
a caba di recibi mercancia 
nobo pa grandi y chiquito. 

Bishita nos na Manchito’s 
pa bo escoge bo mihor flus, 
dashi, caminsa y 
mucho mas 


Nos ta spera 
riba Boso, sin 


compromiso 

Na ocasion di Dia di Voluntario 


Santuario di Burico ta honra un di su voluntarionan mas balente 



VOLUNTARIONAN di Santu- 
ario di Burico a scohe pa marca 
dia di voluntario rindiendo 
homenahe na un di su miem- 
bronan di equipo di mas balente 
y trahado, esta Vice Presidente 
di Funcacion Salba Nos Burico, 
sra Desiree Eldering. Paulien a 
bin cu e idea pa haci’e “Dia di 
Desiree”, y coleganan voluntar- 


io rapidamente a duna un man 
pa realisa e evento na su honor 
cual a reconoce su hopi aña di 
servicio, como tambe mirando 
cu el a haci posibel e fundacion 
su celebracion di 10 aña uno 
exitoso y inolvidabel. Apesar 
di malesa, Desiree poco biaha 
a descansa ora a toca turno pa 
inicia proyectonan nobo y ehe- 


cuta actividad pa yuda proteha 
Aruba su buriconan. 

“E ta den mi sanger/’ asina el a 
splica tocante di su stimacion 
di burico y su disponibilidad 
pa haci tur cos pa haci un difer- 
encia. Lanta den un famia cu 
semper tin mascota, el a de- 
saroya un amor pa bestia cu a 




Fundacion Cas pa Comunidad Arubano 

Un dak riba bo cábez y di bo famia ta bo responsabilida< 

BO CASU 




Controla 
Hasi 


'ola bo siip di! 
i e pago di bó 
jurskantoor y 


i salario! Controla bo _ T#; 

CAS prome cu luna cera via Banco, 


H «S 

i cuenta di banco! 


cer? 

Hulpbestuurskantoor y kantoor di FCCA na Sabana Blanco of na 

San Nicolaas 

Paga na tempo pa bo no crea atraso cu consecuencia di perde 

bo CAS! 

Aruba Bank N.V 621755 Banco di Caribe 0261980548101 

RBTT Bank 30.53.822 Caribbean Merc. Bank 39682904 


Sabana Bianco # 66 - B v/d Veen Zeppenfeldstraat # 63 
Tel: 522-FCCA of 522*3222 - Fax: 583-6272 
E-maii: info@fcca.com • Website: www.fcca.com 



manifesta su mes na Aruba den 
su gran logronan pa proteccion 
continuo di Aruba su buri- 
conan. “Ami no ta considera 
tur e obranan cu mi ta haci pa 
burico un trabao. Mi ta stima e 
bestianan aki y tur tarea cu ta 
bin cu esaki.” 


Santuario di Burico, a presenta 
Desiree un regalo di un pintura 
original di Elvis Tromp - cual 
topico, naturalmente, tabata 
burico. E presentacion tabata 
parti di un celebracion festivo 
tene recientemente na Savaneta 
na Cas di voluntario di Santu- 
ario pa Burico, Nascha Kagie. 


Desiree su prome contacto cu 
Santuario di Burico tabata na 
1998 y unda el a bolbe algun 
aña despues, sirbiendo como 
vice presidente pa e ultimo 4 
aña. Durante e temporada aki 
el a yuda, hunto cu coleganan 
voluntario, aumenta e cantidad 
di voluntario for di 8 te na e 40 
actual, y ofreciendo mas orario 
habri pa publico den un esfuer- 
so pa trece buriconan mas cerca 
di comunidad na e Santuario di 
Burico na Santa Lucia. 

Ademas di esei e tabata e motor 
tras di varios evento organisa 
durante cada aña. Esfuersonan 
di recauda fondo tambe ta in- 
clui e operacion di e tienda di 
souvenir na e santuario, cual 
ta ofrece varios di Desiree su 
propio obra di man y di arte. 

Miembro fundador di e funda- 
cion, sr. Ramon Boekhoudt a 
bis’e den palabra simpel, “Danki 
Dios pa Desiree; Nos no lo logra 
ni mitad di loke nos ta haci sin 
dje.” 

Na nomber di voluntarionan di 


Despues di e anochi di celebra- 
cion, Desiree tabata tempran 
riba pia atrobe trahando pa 
beneficia e buriconan, pasando 
diasabra mainta ta traha na e 
mesa di benta na Super Food, 
acompaña pa BanBan, e burico. 
Benta tabata particularmente 
fuerte pa e original regalonan 
cu tema di burico y carchi di 
pasco. 

Un articulo den hopi demanda 
tabata Desiree su propio buki 
pa mucha, “E Burico Berde di 
Aruba”. Publico general ta in- 
vita pa cera conoci cu Desiree 
diasabra proximo, December 
16, ora e lo ta ofreciendo copi- 
anan firma personalmente di 
su buki na Van Dorp bookstore, 
Avenida Milo Croes na Dakota, 
11 a.m. te 1 p.m. 

AATMainta 

Nos e-mail: 

noticia@avvemainta.com 

Tel: 583-1400 
Fax: 583-1444 

Seal Scouting Aruba cu su National Patrol Championship 

combina cu Sterrenjacht 


DIANAN 30 di november 
1 y 2 di december ultimo, 
SEAL Scoutnig Aruba tabatin 
e inicio di nan National Patrol 
Championship (NPC) combina 
cu nan Sterrenjacht. 

NPC di SEAL Scouting Aruba 
ta consisti di 4 parti cual ta 
continua na februari 2008, 
hunto cu esaki tabatin un 
anochi di instalacion caminda 
cu 41 miembro a haci nan 
promesa y asina a uni nan mes 
n’e brotherhood mas grandi di 
mundo y scoutismo. 

Total tabatin 128 participante 
na inicio di NPC caminda 
python di grupo 311 Siboney 
di Sta.Cruz tin e liderazgo 
sigui pa Sea Warriors di mu- 
cha muhernan di Ship 301 
Oranjestad, Patrouille Spirit e 


liderazgo ta bai pa Sea Horse 
di Ship 302. 

Den Sterrenjacht Rode Nest 
di Grupo 305 Cristo Rey tin e 
liderazgo sigui p’e Dolfijnan 
di Ship 301 cu a representa 
Jamaica. 

SEAL Scouting Aruba ta anun- 
cia cu e siguiente buelta lo ta 
22 -23-24 di februari 2008 
den distrcicto di Oranjestad 
y alabez ta anuncia cu por 
inscribi y pa mas informacion 
por yama 567-9696. 

SEAL Scouting Aruba ta un 
organisacion cu ta traha ne- 
tamente na bienestar di nos 
chikitinan y hubentud cu e 
meta di debolbe e comunidad 
homber y muhernan ehemplar 
y balente cu disciplina, norma, 
balor y principio. 


Nos ta traha cu muchanan 
di 4 aña te cu 24 aña y hasta 
e lidernan tambe ta haña e 
guia necesario. Nos ta un or- 
ganisacion cu ningun tipo di 
discrminacion, nos ta traha 
cu muchanan di tur tipo di 
“sociale achtergornd”, no ta 
importa rasa, color, religion 
of status economico Tur mu- 
cha ta wordo ricibi man nan 
habri den nos organisacion, 
un miembro mas kiermen un 
bagabundo of delicuente me- 
nos den nos comunidad. 




mr. Alexander Tromp, Parlamentario fraccion AVP 

Presupuesto altemativo di AVP ta trese alivio pa pueblo 

E ta mustra cu cos mester y por bai otro! 



mr. Alexander Tromp 


FRACCION de AVP a anuncia cu 
durante tratamento di presupuesto lo 
presenta un Tegenbegroting (presu- 
puesto alternativo). Esaki ta contene 
un vision nobo riba locual ta necesario 
urgentemente y tin priordidad pa cu 
nos comunidad. 

Den e presupuestonan cu Gobierno 
a presenta na Parlamento por tuma 


nota cu e “uitgaven” no ta tene cuenta 
cu e necesidadnan primordial di nos 
comunidad. 

“Primeramente e intencion di e Tegen- 
begroting di fraccion di AVP ta pone 
como prioridad pa inverti mas den 
enseñansa, infrastructura, promocion 
di nos turismo y fundamentalmente 
pa duna un mihor nivel di bida na nos 
ciudadanonan, principalmente esnan 
mas vulnerabel den nos comunidad. 
“Aki mi ta referi esnan cu ta cobra un 
sueldo minimo, esnan cu ta cobra un 
onderstand, mamanan soltera y nos 
pensionadonan”, miembro di fraccion 
di AVP, Alexander Tromp ta enfatiza. 
E ta splica cu pa logra esaki sin cu tin 
consecuencia cu lo ta bay tin mas 
gasto pa Gobierno y pa asina mantene 
e ontwerp-begroting 2008 budgetneu- 
traal, a bini cu cambionan pa baha 
gastonan riba diferente postnan y asina 
aloca esakinan riba e postnan cu tin 
mas prioridad y nesecidad pa asina 
trese alivio pa nos comunidad. 

BBO a causa un infacion di 8% y poder 
di compra di nos ciudadanonan a bay 
atras drasticamente cu e introduccion 


aki. Ta pesey mes fraccion di AVP ta 
crea den e Tegenbegroting e espacio 
pa entrante 2008 den 2 aña di tempo 
elimina e BBO. 

Importante ta cu fraccion di AVP ta 
logra esaki manteniendo e rebahonan 
di e inkomstenbelasting, loonbelas- 
tingtarieven y e winstbelastingtarieven 
cu a bini na introduccion di BBO. 
“Esaki kiermen cu e presupuesto al- 
ternativo di AVP realmente e pueblo lo 
por cosecha di e rebahonan aki, paso- 
bra te awor nan a wordo guli dor di e 
aumento di costo di bida cu ta mucho 
mas halto”, Alexander Tromp ta splica. 
Esaki sigur lo trese un alivio, e miem- 
bro di fraccion di AVP ta expresa. 
Tambe e iniciativa aki di presenta un 
documento asina completo y cuanti- 
fica cu entrega di e Tegenbegroting 
ta trece un cambio den e nivel di hiba 
debate den Parlamento. Pa por eherce 
e trabao di controlador di Gobierno, 
ora di tratamento di presupuesto, nos 
constitucion ta duna Parlamento 2 
derecho fundamental di suma impor- 
tancia, esta e budgetrecht y e amende- 
mentsrecht. Fuera di e dosnan aki tin 


tambe e derecho di iniciativa, derecho 
di hasi preguntanan y e derecho di 
interpelacion. 

Di e politiconan (miembronan di Parla- 
mento) ta wordo exigi cu nan ta duna 
un representacion digno y asina duna 
aprobacion na locual ta na bienestar 
di e pueblo y tambe desaproba locual 
no ta na beneficio di pueblo, cu nan ta 
representa den Parlamento. 

Ta masha facil pa acentua cu uno ta 
contra di un of mas presupuesto. Pero 
esaki no ta e nivel cu pueblo ta spera 
di dje of di hiba politica. Alcontrario 
mester bini cu argumentonan valido y 
convincente y e motibo dicon ta contra 
un presupuesto. No djies pa hiba discu- 
sionnan fofo y sin argumento pasobra 
ta contricantenan of opositornan po- 
litico a bini cu e presupuesto. 

“E Tegenbegroting cu fraccion di AVP 
lo bay entrega ta duna realse na un 
debido dunamento di cuenta (verant- 
woordelijkheid) na nos pueblo com- 
pleto di Aruba cu nos ta representa, 
un trabao serio cu ta un muestra di 
responsabilidad”, Alexander Tromp 
ta finaliza. 

FARC ta pidi neutralidad pa mediacion di rehennan 


E agrupacion di gueriya mas 
grandi di Colombia a pidi 
neutralidad pa e mediación 
internacional cu ta busca 
pa yega na un acuerdo hu- 
manitario cu Gobierno pa 
logra liberacion di 49 rehen 


secuestra, incluyendo e ex 
candidata presidencial Ingrid 
Betancourt. 

E declaracion di FARC, a bira 
conoci despues cu president 
di Francia, Nicolas Sarkozy, 
a critica e maximo lider di 


gueriya, Manuel Marulanda, 
cu Sarkozy a pidi pa libera Be- 
tancourty e otro rehennan, in- 
cluyendo e tres mericanonan. 
“E mediacion internacional no 
mester converti den favornan, 
na un of e otro banda den 


disputa, asina e credibilidad 
y confianza di un di e parti- 
donan por bai perdi”, tabata 
un declaracion publica na 
ANNCOL, órgano di difusion 
di FARC riba internet. 

Pero e declaracion no a re- 


feri directamente na e men- 
sahe directo di Sarkozy pa 
Marulanda.“Mi no ta comparti 
bo ideanan y mi ta cndena bo 
metodonan, specialmente e 
secuestronan, cu ta causa tris- 
tesa nan tanto famia. Ningun 
lucha tin sentido sin respet 
pa dignidad di e ser humano, 
cu ta e unico causa posibel di 
accion politico,” e mandatario 
frances a bisa. 

Colombia ta buscando Fran- 
cia como socio pa logra un 
acercaminto y negocia direc- 
tamente cu FARC pa yega na 
un acuerdo humanitario, pa 
liberacion di e rehennan a 
cambio di libertad di como 
500 gueriyero.E Gobierno di 
presidente Alvaro Uribe ta bu- 
sca e apoyo di Francia despues 
di a suspende e mediacion 
di su homologo venezolano, 
Hugo Chávez, cu ta goza di e 
simpatia di gueriya colombia- 
no. Den e declaracion, publica 
riba e página www.anncol.nu, 
FARC a insisti riba e necesidad 
pa Gobierno retira Ehercito y 
polis di un zona di 780 kilo- 
meter cuadra den montaña, 
pa su delegadonan reuni cu 
esunnan di Uribe pa negocia 
un acuerdo humanitario. 

“E intencionnan di Gobierno 
frances ta bon. Aplaudibel 
y sano. Pero intercambio ta 
intercambio, esakinan ta dibo 
y esakinan ta dimi, ta loque 
por worde entendi den con- 
venonan internacioonal riba 
e tema. Y pa esey mester di 
un espacion adeduado, un 
Florida y Pradera limpi. E 
declaracion a agrega. 

Uribe ta nenga di retira su 
Forzanan Arma di e zona cu 
e argumento cu gueriya ta 
busca manera pa saca ventaha 
militar di un region strategico 
pa e trafico di arma y droga. 

E presionnan riba Gobierno y 
riba FARC pa logra un acuerdo 
humanitario a intensifica de- 
spues cu siman pasá prueba- 
nan di supervivencia a worde 
pulica di 16 di e rehennan, 
algun di nan cerca di cumpli 
10 aña den mondi, y cu tabata 
evidencia di e situacion inhu- 
mano den cual nan t’aden. 


'f' 

SVb 


De Sociale Verzekeringsbank Aruba, SVb, roept sollicitanten op voor de functie van: 


Beleidsmedewerker Volksverzekeringen 


De SVb 


De SVb is belast met het beheer van 5 fondsen in het kader van de sociale zekerheid op Aruba. Naast het beheer dient de SVb 
de regering van advies op het terrein van de volksverzekeringen. Op de beleidsafdeling van de SVb is een vacature voor een 
beleidsmedewerker volksverzekeringen. 

Plaats in de organisatie: 

De beleidsmedewerker Sociale Verzekeringen ressorteert onder de Directeur Sociale Verzekeringsbank. 

Drie essentiéle kenmerken van de functie: 

• Volgen en onderzoeken voor de SVb relevante lokale en internationale ontwikkelingen en trends op het gebied van de 
volksverzekeringen. 

• Het analyseren en adviseren over maatschappelijke en economische gevolgen van voorgestane wetsaanpassingen en 
gewijzigd premie-, indexerings- en controlebeleid. 

• Het analyseren van het voorzieningenniveau en het doen van aanbevelingen voor een optimaal voorzieningenniveau. 

Profiel: 

• Een afgeronde universitaire opleiding economie of gelijkwaardig kennis niveau. 

• Zelfstandig uitvoeren van sociaal economische onderzoeken. 

• Goed analytisch, creatief en improvisatievermogen. 

• Beleidservaring en gevoel voor bestuurlijke verhoudingen en beleidsprocessen. 

• Goede contactuele eigenschappen en representatief. 

• Beheersing van de Nederlandse en engelse taal in woord en op schrift 

• Zowel zelfstandig als in teamverband kunnen samenwerken. 

• Affiniteit met en belangstelling voor sociaal-maatschappelijke vraagstukken. 

Bezoldiging: 

De bezoldiging is afhankelijk van opleiding en ervaring, conform de Bezoldigingsregeling Aruba (BRA). Daarnaast biedt de 
S Vb opleidings- en ontwikkelingsmogelijkheden zowel lokaal als middels haar partners in het buitenland. 

Sollicitaties 

Geinteresseerden die voldoen aan de vereiste deskundigheid en vaardigheden worden uitgenodigd hun sollicitatie met het 
bijbehorende C.V. te richten aan: 

De Directeur Sociale Verzekeringsbank 
Dhr. ir. Edwin M. Jacobs 
Caya Punta Brabo 19 
Eagle, Aruba 

Voor meer informatie over de functie-inhoud neem contact op met dhr. Howard Webb van de afdeling Human Resources (297- 
5272700). 

Parlamento a aproba Constitucion 
nobo di Bolivia 


E mayoria den parlamento, 
apoya pa partidonan chiquito 
liga na e gobierno di e izqui- 
erdista Evo Morales, ayera 
a aproba e texto di e Consti- 
tucion di Bolivia, cual oposi- 
cion ta nenga di reconoce. E 
parlamentario di e partido 
di gobierno Movimiento A1 
Socialismo (MAS) Carlos 
Romero, a afirma cu AFP cu e 
“texto di e Constitucion nobo 
ta aprobá”. 

Romero a splica cu e ultimo 
etapa, cu ta consisti den un 
fase di revision y concordancia 
di e articulonan constitucio- 
nal, ta na encargo di un comi- 
sion interpartidario. 

E parlamentarionan di gobi- 
erno na ultimo momento a 
susistui, pa medio di un reso- 
lucion, un ley di convocatorio 
aproba pa Congreso cu tabata 
exigi dos tercera parti di e 255 
miembronan pa aprobacion di 
e constitucion nobo. 

E ley nobo awo ta exigi uni- 
camente dos tercera parti di 
e miembronan presente na 
e reunion, loque oposicion a 
califica di ta ilegal. Esaki a per- 
miti e partidonan di gobierno 
aproba e Constitucion nobo, 
cu ta worde fuertemente cues- 
tiona pa e lidernan civil di 
cinco region cu ta opone presi- 
dent Morales. 

“Esaki ta un ‘engaño huridi- 
co’”, segun e parlamenta- 
rio opositor, Ricardo Pol, di e 
partido centroderechista Uni- 
dad Nacional (UN), poniendo 
nubianan scur riba e procedi- 
mento usa pa e partidonan di 
gobierno. 

E sesion maratonico di Parla- 
mento, cu a dura casi 15 ora 
y cu a aproba e Constitucion 
nobo cu cual e president iz- 
quierdista Evo Morales ta pre- 
tende di reorganiza Bolivia, 
tabata a punto di caba na nada 
pa disidencia fuerte entre e 
parlamentarionan di Chuqui- 
saca y La Paz, cu e ultimo aña 
a stroba funcionamento di e 
Asamblea. 

E comision interpartidario a 


worde instala diasabra anochi 
na e ciudad di Oruro, 230 km 


di La Paz, cu presencia di 160 
di e 255 parlamentarionan. 





Francia ta pidi FARC otro 
gesto humanitario 



I_ 4 _ I_ 

Francois Fillon Ingrid BetancourtY Clara 

Rojas 

PROME Ministro di Francia, 


Francois Fillon, diasabra ultimo a pidi gueriya colombiano FARC 
un otro gesto humanitario na favor di e franco-colombiano 
secuestra Ingrid Betancourt, bisando nan cu nan no por carga 
cu e responsabilidad di su desaparicion. 

“Mi ta kere cu un gran espiritu a nace”, Fillon a bisa periodi- 
stanan na su yegada na Argentina pa asisti awe na e toma di 
posesion di president elegi Cristina Fernández. 

“Mester dune su libertad. Ta obvio cu awo ya ta trata di un 
cuestion di bida of morto. Ningun hende por carga cu e respon- 
sabilidad di su desaparicion. Esaki ta un apelacion pa un otro 
gesto humanitario pa parti di FARC”, e’la agrega. 

Casá di Betancourt, Juan Carlos Lecompte, a bisa cu e situacion di 
e rehennan preso den e mondi diki di Colombia ta desesperante 
y a acusa Uribe di ta retarda e negociacionnan. 

Videonan cu a contene prueba di bida di e personanan secue- 
stra a worde publica siman pasa pa gobierno colombiano. Un 
di nan a mustra un Betancourt flaco y desanima den mondi di 
Colombia. 

“E demanda realisa pa president di e republica [frances] a genera 
un situacion completamente nobo”, Fillon a agrega. 

President di Francia, Nicolas Sarkozy, a pidi gueriya colombiano 
pa laga Betancourt liber. “E peticion di e president di e republica 
(Sarkozy) (...) ta un yamada pa un gesto humanitario imediato 
pa parti di FARC”, Fillon a bisa. 

E Prome Ministro frances ta reuni awe cu president di Colombia 
Alvaro Uribe, cu tambe ta participa na e actonan di ascenso di 
Fernández. 

Colombia cada biaha ta haya un presion mas grandi pa yega 
na un acuerdo cu ta permiti liberacion di e rehennan, despues 
cu Uribe a suspende, dia 21 di november, e esfuerzonan di su 
homologo di Venezuela, Hugo Chávez. 

Uribe a acepta creacion di un zona di reunion den e pais pa 
negocia directamente cu e gueriya di FARC encuanto liberacion 
di e rehennan. 

E rebeldenan kier pa e president colombiano demilitarisa un 
area rural di tamaño di e ciudad di New York pa 45 dia pa tene 
conversacionnan riba e acuerdo. 

Uribe te awo, a rechasa esaki argumentando cu e lo permiti FARC 
pa reagrupa, pero diabierna ultimo e’la manifesta e disposicion 
di su Gobierno pa acepta esaki, si e area ta den un region cu poco 
poblacion civil, si tin presencia di observadornan internacional 
y sin personanan arma. E prome ministro frances a bisa cu e lo 
reuni cu Chavez tambe, pa papia cune riba e mediacion cu e 
tabata tin cu FARC. 

“Francia ta disponibel pa sigui traha riba un solución pacifico 
pa liberacion di e otro rehennan”, Fillon a bisa. 
































AWEMainta I Dialuna 10 di December 2007 


Internacional 115 


Argentina a converti den sede di varios “cumbre” 

Cu toma di posesion di Cristina Fernández 



Nestor& Cristina Kirschner 


DEN fin di siman cu a pasa, 
Argentina a converti den un 
sede pa varios “cumbre” entre 
president y funcionarionan 
halto cu awe ta asisti na e toma 
di posesion di Cristina Fernán- 
dez, e prome muher elegi 
como president di e pais. 

E nuebe presidentnan y otro 
dignatario cu a participa na e 
acto di ascenso di Fernandez 
a probecha di nan estadia na 
Buenos Aires pa fortalece rela- 
cion, ademas di analisa tem- 
anan di energia, e intercambio 
humanitario na Colombia, e 
desaroyo di Mercosur y debe 
di e paisnan cu organismonan 
multilateral, entre otro. 


E delegacionnan stranhero tin 
oportunidad pa topa cu otro 
den e acto di toma di posesion, 
como tambe den e ceremonia 
oficial cu e president saliente, 
Nestor Kirschner, a organisa 
awe, aunque ambos evento 
ta destina pa intercambionan 
breve y saludonan di proto- 
col. 

Un otro ocasion pa topa cu 
otro ta e firmamento di e acta 
di fundacion di Banco del Sur, 
den cual ta participa e presi- 
dentnan di Argentina, Brasil, 
Bolivia, Ecuador, Paraguay, 
Venezuela y un ministro di 
Uruguay, cu ta probecha di 
nan presencia na Buenos Aires 


pa pa concreta e ambicioso 
proyecto aki. 

Awe, diadomngo 10 di decem- 
ber 2007, Cristina Fernández a 
ricibi e “martiu” for di su casá, 
Nestro Kirschner, despues 
di a gana elecion dia 28 di 
october. 

Un di e prome figuranan in- 
ternacional pa yega Argen- 
tina tabata e Prome Ministro 
frances, Francois Fillon, cu ta 
e prome bishita oficial di un 
gobernante di e pais ey desde 
esun di president Jacques 
Chirac na 1997. 

Fillon, cu a yega acompaña 
pa representantenan di em- 
presanan frances estableci na 


Argentina, awe lo tin reunion- 
nan bilateral cu e e propio 
Fernández; cu e mandatario 
di Chile, Michelle Bachelet; y 
cu esun di Brazil, Luiz Inácio 
Lula da Silva; pa papia di e 
relacionnan entre Mercosur y 
Union Europeo, en bista di cu 
Francia lo asumi presidencia 
di Conseho Europeo dentro di 
algun luna. 

Ayera a yega Principe Felipe, 
cu pa hopi aña caba ta repre- 
senta e Rey di Spaña na toma 
di posesion di mandatarionan 
latinoamericano. 

E Principe lo bishita e presdi- 
ent nobo mañan. En cuanto 
un posibel encuentro cu e 
president venezolano, Hugo 
Chávez, e vice-presidente spa- 
ño, Maria Teresa Fernández 
de la Vega, a bisa cu “por tin 
un saludo protocolar” entre e 
Prmcipe y Chávez den caso cu 
nan coincidi den algun acto, 
aunque, e’la añadi, no tin un 
“petición” formal pa esey. 
Fuera di e toma di posesion 
mes, loque ta detaca mas ta 
e intento di varios di e lider- 
nan regional, encabeza pa 
Michelle Bachelet, Lula da 
Silva y e ministro Fillon, pa 
e president colombiano, Ál- 
varo Uribe, haci esfuerzo pa 
haya un solucion pa concreta 
e intercambio di e rehennan 
secuestra pa FARC. 

Pa e mitibo ey, senador colom- 
biano Piedad Córdoba, cu a 
purba intermedia den e inter- 
cambio humanitario, a anun- 
cia cu, hunto cu president di 
Venezuela, Hugo Chávez, e 
lo tuma contacto cu “hopi” 


mandatario na Buenos Aires, 
cu ken e lo analisa e situación 
di e rehennan cu ta den man 
di gueriya colombiano. 

E president di Ecuador, Rafael 
Correa, ta specialmente ac- 
tivo: awe e ta reuni cu Bache- 
let; cu e gobernante electo di 
Guatemala, Álvaro Colom; y 
cu e director general di Or- 
ganizacion Internacional di 
Trabao (OIT), Juan Somavfa, 
despues di firma e acta di 
Banco del Sur. 

Otro di e invitadonan cu tin un 
agenda cargá ta e director di 
Fondo Monetario Internacio- 
nal, Dominique Strauss-Kahn, 
cu entre awe y mañan ta reuni 
cu Fernández, Bachelet, Fil- 
lon, y e president di Bolivia, 
Evo Morales. 

Gobierno boliviano tambe a 
anticipa cu nan hefe di estado 
ta reuni cu Fillon, aunque 
tambe e’la haya “peticion- 
nan pa entrevista for di e 
presidentnan di e paisnan di 
Mercosur”. 

Ademas, e mandatario lo tin 
reunionnan na Buenos Aires 
pa analisa e situacion di ener- 
gia den Cono Sur, consideran- 
do cu su pais tin 48,7 biyon pia 
cubico di reserva di gas. 

Esun cu ta limita su mes na 
participa unicamente na e 
toma di posesion di Cristina 
Fenrnadez, ta e mandatario 
di Uruguay, Tabaré Vázquez, 
a raiz di e protestanan den su 
contra cu ambientalistanan 
argentino a priminti di realisa 
como oposicion na un fabrica 
di papel na e pais ey. 



N.V. Arubaanse Wegenbouw Maatschappij 


N.V. Arubaanse Wegenbouw Maatschappij Telefoon: 528-5808 

Barcadera 122 Fax: 585-3766 

Aruba E-mail: krohn@alboaruba.com 

Ter verrijking van ons team zoeken wij op korte termijn een: 

Elektricien Bouwmachines (M/V) 

De elektricien is verantwoordelijk voor de optimale functionaliteit en beschikbaarheid van het 
machine park. 

Hoofdtaken 

Het kunnen werken met machine-electra 12/24V. 

Het beheersen van electra-kennis zwak- en sterk stroom: 110/220/3 80V (Europees en 
Amerikaans systeem). 

Kennis hebben van generatoren 

Kennis hebben van besturingstechnologie, met name PLC’s. 

Affiniteit hebben met mechanica. 

Inzetbaar bij overhaul van trilnaalden, luchthamers, benzinemotoren, etc. 

Wie zoeken wij? 

Van een elektricien bouwmachines verwachten wij: 

MBO werk- en denkniveau. 

Een technische achtergrond. 

Minimaal 2-3 jaar werkervaring in een soortgelijke functie. 

Zelfstandig, flexibel en stressbestendig. 

Een accurate en servicegerichte werkhouding. 

Goede beheersing van de Nederlandse en Engelse taal, zowel mondeling als schriftelijk. 
Beheersing van het Papiaments is een pré. 

Wat bieden wij? 

Een informele, open en collegiale werksfeer. 

Uitstekende primaire en secundaire arbeidsvoorwaarden. 

Een interessante functie met doorgroeimogelijkheden. 

Sollicitaties of eventuele vragen kunt U richten aan bovenvermeld adres t.a.v. Afdeling Person- 
eelszaken. 

Wanneer u binnen 14 dagen geen reactie ontvangt op uw sollicitatie, kunt u deze als niet succesvol 
beschouwen. 

E biaha, a pone un plus 

Bernd Schuster a 
mustra contento pa e 
triunfo di Real Madrid 

E entrenador di Real Madrid, e aleman Bernd Schuster, a 
mustra feliz y hopi contento pa e gran victoria logra diasabra 
pa su team contra di Athletic di Bilbao den un veld hopi dificil 
manera esun di San Mames. 

“E caracter y e actitud di e team tabata fundamental. Aki no 
por hunga solamente futbol, tin cu traha y duna cara contra un 
Athletic cu semper ta pusha t’e na ultimo momento. Pa manera 
a logra, e ta un victoria hopi importante”, e tecnico aleman 
a bisa. Schuster a destaca cu su hungadornan a pone riba e 
veld sufrimento, lucha, trabou y algo di calidad pa logra gana 
Athletic cu a yega e wega aki cu bon chens despues di gana na 
Valencia y cu lo no regala nada. 

Pa ultimo, e tecnico aleman a señala cu a sustitui Ruud Van 
Nistelrooy net prome di produco un lesion muscular y cu 
den consecuencia ta spera cu e hulandes no tin problema pa 
participa den e wega di diamars di cual ta decisivo pa UEFA 
Champions League contra di Lazio. 

E entrenador di Athletic Club di Bilbao, Joaquin Caparros, a 
lamenta e falta di tiro di su team y a bisa cu e portero di Real 
Madrid, Iker Casillas, a salba un biaha mas cu su parada pa e 
team blanco na logra para mas cu un gol. 

“Tin cu tin efcacia contra un team manera Madrid paso sa cu 
nan por score. Tin porta e wega cu menos ocasion a crea. Tabata 
tin manera cu tres gol y a score un. Casillas, un biaha, a salba 
e wega”, e tecnico a bisa. 



AWEMainta 



UN gol di e hulandes Ruud Van Nistelrooy na 
poco di cuminsa e segundo mita a fortalece e 
liderato di Real Madrid, cu a bolbe na sali, pa di 
cuatro biaha consecutivo, tres den Liga y un den 
Copa, no solamente bibo, sino tambe victorioso di 
un di su weganan historicamente mas complica. 
Y asina gana 1-0 riba Athletic Bilbao. 

E hungador hulandes a probecha, prome di un 
fayo di Aitor Ocio den condicion di e bala, y 
despues di Dani Aranzubia a baha palo pa duna 
tres punto na su team den un clasico cu tabata 
na haltura di otro hopi den intensidad y emocion 
pero no den wega. Si Madrid no a sigui cu e ve- 
locidad riba e tabla, Athletic no a logra subi den 
e zona abou. Diasabra a probecha un bon ocasion 
pesey y a laga den nada e bon imagen cu a duna 
den e wega anterior na Mestalla. 


A sorprende di comienso e tecnico Joaquin Cap- 
arros retocando e team cu asina bon resultado a 
duna na Valencia. Manera a mustra kier premia 
na Ustaritz, sin pesey no a duna na Ocio, cu a 
perde e wega di Mestalla pa sancion, a pone e 
hungador di lateral y a subi Iraola den medio 
cmapo. Tambe a laga den banki Orbaiz pa pone 
na banda Yeste cu tin mas musculo y por core. 
No a sali bon e cosnan, cu pa e di 23 minuut ya a 
mustra obliga di cambia e posicion na e problema 
di Ustaritz pa para Robinho y incluso ya a realisa 
e cambio cu a pidi e desaroyo di e wega prome cu 
descanso, den e minuut 40. 

E tecnico Bernd Schuster tambe a ofrece un sor- 
presa na inicio, di pone Torres na lugar di Marcelo 
pa banda robes. Ademas, manera tabata spera, 
Baptista a ocupa e lugar di Guti. 

Triunfo cu ayudo 


Inter Milan a logra domina e 
wega y golea sin problema 

ESAKI a cuminsa full un otro manera, den e Cruz, Luis Jimenez y Ivan Cordoba. 


sentido cu tabata biba e mesun sensacion un poco 
aña pasa cu Juventus di e meneer Moggi. E error- 
nan arbitral ta existi y por hustifica, pero no ora 
ta asina ripiti y semper na fabor di e mesun club. 
Diaranson na Lazio tabata tin un wega hopi com- 
plica na Inter, cu por a kibra e score cu un pinalty 
inventa y despues a gana facilmente. Cuatro dia 
despues, a pasa exactamente mescos contra di 
Torino, cu cual tabata tin un pinalty inexistente, 
Torino tabata mas y a crea varios ocasion pa bay 
ariba. Ademas den e caso aki no tabata solamente 
e pinalty, paso tambe e segundo y e tercer gol 
di Inter tabata pa foul. Na final, claro tabata un 
goleada di 4-0 firma pa Zlatan Ibrahimovic, Julio 


Cu e resultado aki Inter ta yega 37 punto y ta 
probechando di e empate di Roma na Livorno, 
y ta extende su ventaha den e tabla di 5 punto. 
Torino pa su parti tin 15 punto y ta comparti cu 
Genoa y Parma e di 13 lugar cual e ultimo dos 
teamnan tin un wega menos. 

E mal sensacion ta amplifica pa varios rason, 
Roma tabata perhudica na Livorno, e hugada 
di e segundo gol di Inter a nace di un foul cobra 
di e defensa di Inter, e tercer tabata tin double 
foul, apso a ehecuta un tiro liber cu e bala den 
movimento hopi leeuw di e punto exacto y ainda 
mas Cruz a comenta un foul hopi grandi prome 
cu e tiro di Jimenez. 




Un man pa su colega 

Samuel Eto’o a sali na 
defensa di Ronaldinho 

E delantero camerun Samuel Eto’o a bolbe na sali na fabor di 
su compañero Ronaldo de Assis “Ronaldinho, cu ken desde 
diadomingo den e wega di Barcelona-Deportivo lo por a bolbe 
forma parti di nobo e pareha letal despues di hopi tempo pa 
e interes di e team catalan. 

“Ronaldinho ta bon. Si boso dunami e microfone mi lo insulta 
tanto persona, pero despues mi lo tin cu disculpa mi mes. Si 
tin un bou di su nivel mester yuda esaki. Tin cu hasi pa wak 
cu aki tin hopi futbol y pa hopi aña”, e delantero camerun a 
bisa. Samuel Eto’o a regresa na un convocatorio despues di 
dos luna largo di lesion, y a bisa cu ta sinti hopi dispuesto pa 
hunga desde e principio y bolbe na ta e futbolista cu tabata 
den su mihor momento di forma cu Barcelona. 

“Mi ta hopi bon aworaki. Mi a traha duro pa hunga y depende 
e decision solamente di e mister. Nos a traha cu hopi inten- 
sidad. Loke a pasa ta cu nos a pura tur e tempo posibel”, e 
hungador a bisa. 

E atacante di Barcelona a gradici e recuperador di e team 
Juanjo Brau, cu ken a traha den e ultimo siman, pa entrega 
esaki na e team, pa su apoyo y motivacion, specialmente ora 
mi tabata bin abou, paso e tabata un situacion hopi duro. 
Ademas di e preparador di Barcelona, Eto’o tambe kier a 
gradici su reaparicion na e apoyo pa e ex directivo Alejandro 
Echevarria, un gran amigo di e camerun y un lista largo di 
amistad, entre nan e periodista Mercedes Mila. 

Un biaha mas na New York 


Andy Pettitte, Michael Barrett y 
Mark Loretta a acepta arbitrahe 


ANDY Pettitte a regresa diabierna formalmente 
den e team di New York Yankees, na acepta e 
oferta di e club pa bay cu un arbitrahe salarial. 
E catcher Michael Barrett a bolbe tanto den 
Padres, na acepta un oferta similar di e team, y 
Mark Loretta tambe a tuma e recurso arbitrahe 
cu Houston Astros. 

E tres tabata e unico hungadornan cu a acepta e 
propuesto, entre 17 oferta di arbitrahe presenta 
pa e club diasabra ultimo. Pettitte, ken a gana 16 
miyon di dollar e temporada anterior, a dicidi e 
fin di siman pasa cu ta prefera tira pa Yankees a 
proximo temporada en bes di retira. E aceptacion 
di arbitrahe tabata mustra uno grandi, tin un 
oferta di 16 miyon di dollar pa parti di Yankees. 
E pitcher tin un record di 15-9 y un ERA di 4.05 
den e aña aki den su regreso na Yankees despues 
di tres temporada cu Astros di su ciudad natal 


Houston. E zurdo tabata tin un record di 11-3 
despues di e pauze di All Star. 

Loretta a bat pa .287 cu cuatro homerun y 41 
RBI e temporada anterior, ora a ricibi 3,5 miyon 
di dollar, incluyendo un miyon pa bonus pa su 
desempeño. 

Barrett, ken a gana 4,4 miyon di dollar, a conecta 
pa .244 pa Cubs y Padres, cu a cumpra esaki den 
juni. 

Entre e hungadornan cu a rechasa oferta di 
arbitrahe y ta sigui como agente liber ta Mike 
Cameron (San Diego), Pedro Feliz (San Fran- 
cisco) e relevista Eric Gagne (Boston), e pitcher 
cubano Livan Hernandez (Arizona), Ron Mahay 
(Atlanta), Trever Miller y e catcher Mike Piazza 
(Oakland), e outfielder Aaron Rowand (Phillies), 
e outfielder Shannon Stewart (Oakland), asina 
manera Luis Vizcaino (Yankees). 




Cada biaha mas cerca 


Jose Mourinho ta den 
bira e seleccionador 


nobo di Inglaterra 

JOSE Mourinho a duna otro paso diabierna pa e puesto di 
e tecnico di e seleccion ingles di futbol. “Pakiko no?”, e ex 
entrenador di Chelsea a bisa ora periodista di e cadena Sky 
Sport News a yega na su cas na Portugal y puntra esaki riba e 
posibilidad di ta e proximo tecnico di Inglaterra. 

Un hende serca di Mourinho na Portugal a bisa na AP cu Aso- 
ciacion di Futbol ingles a tuma contacto directo cu su represen- 
tante Jorge Mendes y cu e negociacion ya ta den caminda. 
“Jose Mourinho ta disponibel pa scucha y analisa e situacion”, 
e persona a bisa despues di pidi pa keda den situacion anonimo 
paso no ta involucra directamente den e negociacion. 

FA no a confirma ni nenga cu tabata tin acercamento cu algun 
di e representante of asesor di Mourinho. 

“Den e momento aki ta pasando hopi cos y ta importante cu e 
publico sa cu nos no ta sin hasi nada”, e vocero di FA a bisa. 
“Den termino di kiko nos ta buscando, con nos ta yega na 
e persona, esey tin cu permanece den priva y tur esey ta 
hasiendo di forma correcto y priva. Riba cu ken ta papia, no 
por comenta”, el a agrega. 

Bevington a bisa cu FA ta den e proceso di consulta un tecnico 
di club, incluyendo cu Arsene Wenger y Alex Ferguson, pa 
pidi nan opinion. 

Inglaterra ta busca un sucesor pa Steve McClaren, ken a fracasa 
den su mision di clasifica e team di Eurocup e proximo aña. 

Campeon invicto 


Floyd Mayweather Jr. a basha Ricky Hatton abou 



FLOYD Mayweather Jr. no mester baila 
pa gana Ricky Hatton. Su mokete tabata 
mas potente cu su pia nan. 
Mayweather a conserva diasabra su 
condicion invicto y a defende su argu- 
mento cu ta e mihor boxeador di mundo, 


liber pa liber, na impone riba e ingles 
den di 10 round di un pelea cu no ta 
inclui ningun di e paso cu e monarco a 
mustra den e ring y den un programa di 
reality show na television. 

Hatton no a permiti cu Mayweather a 
move, pero di 
poco a sirbi. 
Mayweather a 
recurri tur su 
golpi nan pa 


logra gana e peso welter di CMB. 

E ingles a trata di drenta e combate 
den cortico pa logra punto, pero May- 
weather semper ta haya un respuesta 
na e strategia ey. 

E final a yega despues cu Mayweather 
a logra un potente gancho robes cu a 
manda Hatton abou di lomba, den e 
skina di e campeon. 

E retador a lanta na cuenta di ocho, 
pero e mericano a bolbe mande abou 


di biaha. 

Hatton a cay, mientras e refree Joe Cor- 
tez a interveni pa kita tur hostilidad y e 
skina di e retador a tira e serbete blanco, 
na di 1:35 minuut di e round. 

Den un combate preliminar, e mexi- 
cano Daniel Ponce de Leon a retene su 
titulo di Lightweight di e Organisacion 
Mundial di Boxeo (OMB), na impone 
pa decision unanime na su compatriota 
Eduardo Escobedo. 



Un tiger ansioso 

Miguel Cabrera ya ta pensa 
den World Series na Detroit 

FALTANDO mas di dos luna prome cu e hungadornan di Detroit 
Tigers tin cu raporta na e training na Lakeland, Florida, Miguel 
Cabrera ta luci ansioso pa reuni cu su compañero nan nobo y ya 
ta papia di hunga den World Series. 

“Mi no ta wak e momento di yega pa train”, Cabrera a bisa na ESPN 
Radio den un entrevista cu a wordo pasa diadomingo. 

“Mi ta sinti hopi contento di ta den un team, cual meta ta gana 
World Series”, el a agrega. 

Cabrera y e pitcher Dontrelle Willis tabata manda pa Detroit 
despues di milita den Marlins, a cambio di seis prospecto, durante 
e reunion di MLB, cu a realisa full e siman na Nashville. 

Cabrera di 24 aña ta un di e mihor bateadornan di Grandes Ligas 
apesar di su hubentud. Na Detroit a reuni cu algun di e mihor 
hungadornan latino den actualidad, incluyendo su compatriota 
Magglio Ordoñez y Carlos Guillen. 

E alineacion di Tigers proyecta pa 2008 lo inclui seis latino: 
Ademas di Cabrera (3B), Guillen (1B) y Ordoñez (RF), lo tin e 
dominicano Placido Polanco (2B), e colombiano Edgar Renteria 
(SS) y e catcher boricua Ivan Rodriguez. 

D-Gun un biaha mas ta gana A-Ranking 


DIASABRA anochi un ves mas e top di biljaart na 
Aruba ta jega Smooth pa midi forza den black-ball y 
busca e posishon mas halto possible riba e A-ranking 
di FEBIAR. Ya cu ta e top 10 lo ricibi premios cash, logi- 
camente cu mas halto bo ta riba ranking mas plaka bo 
ta cobra final di anja. Den promer rond tawatin algun 
clash interesante. Juan “El Presidente” Ridderstap ta 
gana Pedro la Rosa nip nip 5-4.Ronald “Tico” Geerman 
ta continua cu su racha di B-ranking y ta gana Lyndon 
Katra, Ditto Acosta ta para e racha di Gio “The Rock” 
Tromp cu 5-2, Martin Appeldoorn ta gana di Robby 
Nathu 5-3, Richard The Wolffman ta “bonz-back” ora 
“E1 Bon Bon” Elvis Evertsz “leak’ pa gana 5-4, Aaron 
The Baron ta fabuloso cu 5-1 riba Gunnar “The Bull” 
Leonardo y “Riffleman” Arie Jansen ta gana Lucas 
Tromp 5-3, “Machetaso” Angelo Tromp den No-time 
ta vence Roos Hassel, porcierto e dama aki tey na tur 
torneos y mester tene cuenta cune pa 2008. 


Segunda buelta The Wolffman ta gana The Dutchman 
Appeldoorn, D-Gun Acosta ta sigi cu su bon racha riba 
Juan Ridderstap cu 5-2, Aaron The Baron tambe ta full 
steam y ta gana Arie Jansen 5-3, Angelo Tromp ta dal 
Tico Geerman basha bow. Semi-final “El Sombechi” 
Nixon ta pone Machete sali pa cas y Baron ta haya 
un bye-run, Ditto Acosta ta plama Richard Wolff foi 
otro cu 5-1 y e final ta bira D-Gun vs The Baron. Na e 
momento aki ya Acosta ta corona su mes kampeon di 
A-ranking 2007 y Baron ta pasa for di cinco lugar pa 
posishon number dos. 

Pero e encuentronan entre e dos grandinan di Aruba 
semper tin un sabor aparte ya cu ambos kier demostra 
“perfect pool”. The Baron ta pika dilanti 2-1 pa despues 
cai atras 2-4. Baron ta bin bek cu un tremendo rack pa 
corta ventaha na 3-4 pero D-Gun ta run rack #8 den 
gran forma pa gana 5-3. Bishita www.poolinaruba. 
com pa update ranking. 



C0A a celebra asamblea general den ambiente positivo 


DEN un ambiente positivo y cu par- 
ticipacion di 19 Federacion miembro, 
Comite Olimpico Arubano a tene su 
Asamblea General diahuebs anochi 
den Renaissance Conference Center, 
bunita decora pa Pasco. E Asamblea a 
trata relatonan financiero y di maneho, 
ricibiendo un aprobacion general y am- 
plio di e miembronan. Cu esaki COA a 
finalisa un aña cu tabata yena di activi- 
dad y proyectonan cu a wordo ehecuta 
exitosamente. 

Cumpliendo cu e statutonan di e organ- 
isacion, COA a invita su 24 Federacion- 
nan miembro pa comparti e reunion 
importante, esta e Asamblea General 
anual. 

Puntonan di agenda principal tabata e 
tratamento di e relatonan pa aña 2006 
y tambe e presupuesto y plan di maneho 
pa aña2008. 

Na inicio di e reunion Presidente Leo 
Maduro a pidi tur esnan presente pa 
observa un minuut di silencio pa recorda 
un hoben cu a dedica tanto na deporte, 
como voluntario, esta Edline Geerman 
cu a fayece recientemente. Personanan 
manera Edline hopi biaha no ta ricibi 
atencion den prensa, pero sigur mester 
ser aprecia pa nan aporte na deporte y 
hubentud di nos pais. Un aspecto for- 
mal, esta e aprobacion di e relato di e 
Asamblea anterior, a habri e reunion. A 
sigui cu un presentacion na encargo di 
Director di Alto Rendimento, Edmundo 
Josiah, y Presidente di Comision Tec- 
nico, Chu Halabi. Nan a presenta infor- 
macion valioso tocante e structura di e 
Direccion di Alto Rendimento y tambe e 
puntonan principal di e “Proyecto 2010 


- E Sprint Final”. 

A continua un presentacion na encargo 
di Presidente di Comision Anti Doping, 
Angelique Koolman, cu a splica e ultimo 
informacion y desaroyonan na nivel 
internacional y nacional riba tereno di 
combatimento di uso di substancianan 
prohibi den deporte. E Federacionnan a 
wordo splica cu ta necesario, a base di 
reglanan internacional, pa nan pasa den 
un proceso di cambio di nan statutonan 
pa asina inclui e obligacion pa atletanan 
pasa pruebanan di doping. Despues di 
esaki a sigui cu presentacion di e presu- 
puesto pa 2008, na encargo di Tesorero 
Francisco Velazquez. Pa segundo aña 
e presupuesto a wordo acompaña pa 
un documento di spli- 
cacion (“toelichting”) 
cu ta hasi su interpre- 
tacion mucho mas fa- 
cil. Director di Ernst & 

Young, drs Ryan Kock, 
a percura pa presenta- 
cion di e cuenta anual 
(“jaarrekening”) pa 
aña 2006. Despues di 
a ricibi algun pregun- 
ta for di sala, ambos 
documento - e presu- 
puesto y cuenta anual 

- a wordo aproba pa 
Asamblea. E Asamblea 
a continua cu presenta- 
cion di e relato general 
di actividadnan pa aña 
2006. Esaki tabata na 
encargo di Secretaria 
General, Nicole Ho- 
evertsz, cu a presenta 


tambe e Plan di Maneho pa aña 2008, cu 
ta un aña Olimpico. Miembronan a keda 
satisfecho cu ambos relato y a aproba 
esakinan unanimamente. Por ultimo a 
yega momento pa Director di Ernst & 
Young hasi entrega di un check na Presi- 
dente di COA, Leo Maduro, expresando 
di e forma aki e sosten cu e compania ta 
duna COA den ehecucion di su tareanan, 
muy en particular riba tereno financiero. 
E Asamblea General di COA a finalisa cu 
un toque di celebracion, caminda COA a 
expresa su aprecio y gradicimento na tur 
e Federacionnan miembro, pa e bunita 
cooperacion cu ta reina y cu ta hasi po- 
sibel pa logra engrandece deporte cada 
biaha mas. Entregando un plakkaat na 


cada un di e Federacionnan miembro, 
COA a expresa cu trahando conhunta- 
mente e atletanan di nos pais ta sinti e 
beneficionan y por progresa tambe den 
nan deporte. Cu esaki e Asamblea di 
COA a finalisa y tambe un aña exitoso, 
den cua a resalta e participacion exitoso 
na e Weganan Panamericano, pero cu 
tambe a inclui varios proyecto valioso 
pa deporte di nos pais. Manera e Plan 
di Maneho a indica, otro aña lo bira uno 
mas ocupa ainda, cu actividadnan cu ta 
requeri trabou y dedicacion di un y tur. 
Riba e portret por aprecia momento 
cu Presidente di COA, Leo Maduro, ta 
ricibi check di parti di Director di Ernst 
& Young, Ryan Kock. 



























AWEMainta I Dialuna 10 di December 2007 


Deporte I 21 


AZB a participa na seminario tocante liderazgo organisa pa CCCAN 



ta semper cla pa uni forza cu su Fed- 
eracionnan Nacional afilia y defini e 
caminda pa futuro. Temanan cu a wordo 
trata durante e seminario tabata entre 
otro: ehempelnan di exito den cierto 
paisnan di CCCAN; con pa establece 
metanan comun pa e area di CCCAN; 
con pa desaroya un programa di alto 
rendimento exitoso; con pa mercadea e 
competencianan den e area mihor; con 
pa traha cu sponsors; con pa desaroya un 
programa pa voluntario; un programa di 
masters; Liderazgo, e diferencia crucial; 
con pa cambia un reto den un oportu- 
nidad; planificacion strategico. Tabata 
tin tambe discusionnan den forma di 
grupo y den forma di panel, cu a duna 
tur hende e oportunidad di intercambia 
y asina siña di otro. Riba e portret cu ta 
acompaña e articulo aki por mira Ron- 
ald van den Berg y Nicole Hoevertsz di 
Arubaanse Zwembond cu Presidente, 
Orban Mendoza, y Secretario General, 
John Eyre, di CCCAN. Riba e otro portret 
por mira e grupo di participantenan na 
e “CCCAN Leaders Seminar”. 


DURANTE e fin di siman cu a pasa, 
representantenan di Arubaanse Zwem- 
bond a participa na un exitoso seminario 
organisa pa e e Confederacion Centro 
Americano y del Caribe de Natacion, 
CCCAN. E seminario aki, titula “CCCAN 
Leaders Seminar” a tuma lugar na Ft. 
Lauderdale y a conta cu participacion 
di e Federacionnan Nacional di lan- 
damento di e area di Caribe y Centro 
America. Arubaanse Zwembond a 
participa na e Seminario den persona 
di su Presidente, Ronald van den Berg, 
y Secretaria General, Nicole Hoevertsz. 
E ceremonia di apertura di e seminario 
a tuma lugar den e salon principal di e 
“International Swimming Hall of Fame” 
na Ft. Lauderdale y a conta cu presencia 
tambe di tur e miembronan di e Comite 
Ejecutivo di CCCAN, cu a apoya e semi- 
nario aki completamente. Presidente 


di e Confederacion di Natacion di e 
continente Americano (Amateur Swim- 
ming Union of the Americas, ASUA) 
Sr. Eldon Godfrey, a wordo invita pa 
efectua e discurso di inauguracion y a 
comparti su pensamentonan tocante 
e importancia di bon liderazgo pa un 
organisacion. E siguiente dos dianan 
a wordo dedica na presentacionnan 
sumamente interesante. Temanan di 
importancia pa un Federacion Nacional 
di landamento a wordo trata y a duna 
e delegadonan di 16 Federacion di e 
region, conhuntamente cu oradornan 
invita y e Comite Ejecutivo di CCCAN 
e oportunidad pa discuti formanan pa 
mehora e deporte di landamento (den 
su cinco disciplinanan) den e region di 
Caribe y Centro America. AZB a wordo 
invita pa duna un presentacion tocante 
e desaroyo cu e deportenan aquatico 


na Aruba a conoce e ultimo añanan, cu 
a conduci na resultadonan cu ta sigui 
mehora continuamente. Ademas di esaki 
Secretaria General di AZB tabata tin na 
su encargo e direccion di algun sesion 
di e seminario y por a presenta ademas 
informacion cu lo prepara dirigentenan 
di e region mihor ainda pa nan funcion 
y responsabilidad. Usando como guia 
principal e tema “Dream Big Dreams”, 
e sesionnan aki a inspira e lidernan pre- 
sente pa no tene miedo di soña, pa soña 
cosnan grandi cu kizas otro hendenan ta 
pensa cu nunca lo por bira realidad, y pa 
despues traha duro y cu vision pa hasi e 
soñonan aki bira realidad. 

E “CCCAN Leaders Seminar” a wordo 
organiza pa prome biaha y ta muestra 
cla di e progreso cu e organisacion re- 
gional ta pasando aden ultimamente. 
Responsabel pa cinco disciplina aqua- 
tico (landamento, lan- 
damento sincroniza, 
waterpolo, clavados y 
marathon swimming), 
e Confederacion mester 


T H E O I 



M A S 


late-show 
late-show 
late-show: 12:30L 


i2: °o; 

11:55; 


THE CINEMAS A.T RENAISSANCE 


ENCHANTED (PG-13) 
daily: 5:05 7:25 9:50 
FRED CLAUS (PG) 
daily: 4:50 7:10 9:40 
HITMAN (R) 

daily: 4:10 6:15 8:20 10:25 
BEE MOVIE (PG) 
daily: 4:45 
ATONEMENT (R) 

daily: 6:50 9:25 late-show: 12:00^ 

CHAOS (R) 

daily: 4:40 7:00 9:15 late-show: 11:3 

LIONS FOR LAMBS (R) 

daily: 4:05 6:05 8:10 10:10 late-show: 12:1 



THE CINEMAS AT PASEO 


WHY DID I GET MARRIED? (PG-13) 
daily:5:15 7:35 10:00 late-show: 12:15 

ENCHANTED (PG) 
daily: 4:00 6:20 matinee: 1:45 

SAWIV (R) 

daily: 8:30 10:30 late-show: 12:30 

FREDCLAUS (PG) 

daily: 5:10 7:25 9:40 late-show: 12:00 

HITMAN (R) 

daily: 4:00 6:10 8:10 10:20 late-show: 12:25 

THIS CHRISTMAS (PG-13) 

daily: 5:00 7:30 9:50 late-show: 12:10 

LIONS FOR LAMBS (R) 

daily: 4:25 6:25 8:20 10:25 late-show: 12:20 


• DRIVE IN THEATRE 


THE GAME PLAN (PG) 
thurday & sunday 8:00 
Friday fk Saturday: 8:00 & 10:30 


SUNDAY 

CAR-CRASH 

Conmemoracion Dia Internacional 
di Derechonan Humano 


AWE dialuna, 10 di decem- 
ber ta Dia Internacional di 
Derechonan Humano. 

En conexion cu e dia impor- 
tante aki, Amnesty Interna- 
tional Aruba, Departamento 
di Asunto Social su Seccion 
Derechonan Humano y Dutch 
Caribbean Human Rights a uni 
forza pa organisa un anochi 
conmemorativo, cual ta tuma 
lugar dialuna awor 10 di de- 
cember cuminsando for di 
7:30 di anochi na Universidad 
di Aruba 

E anochi ta ensera 3 charla di 
mr. Luciano Milliard - docen- 
te na Universidad di Aruba; 


Glenda Gil - di Seccion De- 
rechonan Humano di Depar- 
tamento di Asunto Social; y 
Adaly Rodriguez - presidente 
di Dutch Caribbean Human 
Rights; combina cu Teatro 
Foro bao guia di Amy Lasten, 
musica y canto di Etty Toppen- 
berg, poesia di Caresse Isings 
y Rosabelle Illes. 

Na final lo tin un brindis. 
Entrada ta liber pa tur hende 
cu kier sa mas di Derechonan 
Humano y pa tur esnan cu ta 
sostene Derechonan Humano. 
Pues bo ta cordialmente invita. 
Un boca bisa otro. 

“Derechonan Humano ta cu- 


minsa. 

den lugarnan chikito, nan ta 
e mundo di e persona indivi- 
dual. 

Si e derechonan aki no tin si- 
gnificado eynan, nan tin poco 
significado otro caminda” 
-Eleanor Roosevelt- 

Amnesty International Aruba; 
Angelo Brete 5 9 3 - 9646; 
Ans van Santen 592-8370; 
Departamento di Asunto So- 
cial; Seccion Derechonan Hu- 
mano; Glenda Gil, 593-9913, 
Brigitte Gomez , 560-2663; 
Dutch Caribbean Human 
Rights; Luciano Milliard 965- 
6165 


Exposicion di sclavitud 


FUNDACION Exposicion 
Herencia di Sclavitud, cu 
cooperacion di diferente otro 
instancia lo organisa di dia 29 
di februari te cu 1 di juli 2008 
un exposicion di sclavitud aki 
na Aruba. Como preparacion 
pa cu Exposion grandi aki y 
di gran balor, e.o. historico, 
pa Aruba, Fundacion Exposi- 
cion Herencia di Sclavitud lo 
publica diferente articulo. E 
articulonan aki naturalmente 
lo tin di haber cu sclavitud pri- 
mordialmente, pero tambe cu 
topiconan relata cu sclavitud. 
Meta di e publicacionnan aki 
ta pa informa/concientisa 
comunidad Arubano refer- 


ente e topico di sclavitud y 
diferente otro aspecto relata 
cu e topico aki. Un otro meta 
ta pa habri discusionnan sano 
relata cu diferente aspecto di 
topico aki. Por menciona e.o. 
derechonan di hende, tambe 
specificamente derechonan 
di mucha, respet, tolerancia, 
libertad di expresion y hopi 
otro tema mas. 

Diferente persona den nos 
comunidad arubano, tambe 
lo duna un aporte. Den e 
cuadro aki nos ta desea di 
haya pensamento di otronan, 
storianan personal (cu a pasa 
di generacion pa generacion) 
relata cu tempo di sclavitud, 


pa asina por documenta nan 
pa futuro generacionnan. Pa 
asina por yena, duna conte- 
nido na, e parti di historia aki 
di Aruba. 

E prome publicación di nos 
fundacion, tin como titulo: 
Sclavitud: un historia sin fi- 

nal 

Pa mas información of suge- 
rencia, por tuma libremente 
contacto cu sra. Margriet Lee- 
Tromp na telefon 583-4880, 
por fax na 583-9275 of por 
e-mail na fundacion.ehsa@ 
gmail.com . Nos ta aprecia bo 
interes/contribucion. 


Website di Instituto Pedagogico Arubano 

INSTITUTO Pedagogico Arubano tin un website cu ta www.ipa.aw . E website aki ta un medio 
pa comunica na comunidad completo di e programa y actividad di IPA. 

Actualmente IPA ta den proceso di “update” e website y ta participa cu tin un cantidad grandi potret 
y video cu por mira. Nos ta invita henter e comunidad di IPA pa bishita nos riba nos website y di 
wak resumen di nos actividadnan, quisas bo tambe ta riba. 



Na memoria di 
Ruben Odor 

EDITORIAL Charuba a tuma nota di e fayecimento di un di su 
autornan desde inicio di Editorial Charuba, esta Ruben Odor. 
Ruben Odor su coleccion di poesia “Luz y Sombra” a worde 
publica na 1987. 

Awe Charuba ta recorda Ruben como un hende semper amabel 
y cu hopi curashi y balentia, pa e simpel motibo con el a sa di 
splica nos comunidad mas cu 20 aña pasa di e malesa HIV. 
Ruben Odor a sirbi nos comunidad pa ehempel durante hopi 
ocasion. El a expresa su sentimentonan den su poesianan, y nos 
ta tuma despedida di Ruben Odor cu e siguiente poesia saca for 
di e coleccion “Luz y Sombra” 

Ayera si vrCa bula ariba, 
mi a core, hariy hurtga 
manera cualkier mucha. 
si hende a pasa ey banda 
ta kico nan lo a pensa, 
sigur nan lo a bisa 
mira un homber grandi, 
cu su mente tur turdi 
ta cana riba caya 
haci un spectaqueria. 

ami no ta importami 
kico hende lo ta pensa 
si nanpor amirami 
ta bula ariba cay abao. 
pa mi ayera ta un dia 
cu pa grandi homber ta 
ora e sinti alegria 
su curazon ta converti 
den e mucha cu e tabata. 

Ruben, bo biahe pa mas aya a caba di cuminsa, bo recuerdonan 
lo keda aki y danki pa locual bo a significa pa tur esnan cu a 
conocebo y a traha hunto cubo. Descansa na Paz. 


Bingo di Democracia 
Real ta bay pa 23 di 
februari 2008 

PA motibonan completamente imprevisto y fuera di nos alcanse, 
Partido Democracia Real ta participa cu a pospone e Bingo plania 
pa dia 15 di december venidero pa un tempo cortico. Tumando 
en cuenta e temporada di fin di aña y carnaval, e bingo lo tuma 
lugar awo riba diasabra 23 di februari 2008. Tur carchi bendi y 
premio ta keda valido. Esnan cu no a entrega buki te ainda ta 
wordo pidi pa tuma contacto cu e personanan encarga. 

PDR ta pidi disculpa pa cualquier inconveniencia, aunque 
cu ta circumstancia 

enteramente fuera di nos alcanse. PDR kier gradici en todo 
caso tur esnan cu a contribui di un manera of otro pa cu e Bingo 
fund raise, y ta spera boso dia 23 di februari 2008. Por tuma 
contacto cu e comite organisador na cell. 730 3939. 

Coredornan di Sunrise ta ranca sali cu nan celebracion di fin di aña 

E miembronan di Sunrise Athletics (Masters) a tuma time-out 
for di nan training pa pasa un anochi entretenido celebrando e 
temporada di fin di aña y final di otro exitoso aña di competencia 
atletico. Un cena cu ceremonia di premio y combersacion ameno a 
ofrece tur e elementonan di un celebracion exitoso, e fin di siman 
cu a pasa aki, na cas di colega coredo Rino Wentwoord. 

Coach principal Samuel Dumfries a lidera e felicitacion na tur 
miembro di equipo, mayoria cual ta den e categoria di Masters 
class, pa un aña sumamente exitoso, cu varios prestacion gana- 
dor di media den eventonan recien di “Do or Die competition” y 
campeonato nacional. Bou di guia experto, participacion ta sigui 
aumenta den eventonan cu ta inclui careda di 100, 200,400, 800 
y 1,500 meter. 


E celebracion recien a ofrece e oportunidad pa reconoce miem- 
bronan talentoso di equipo. Mildred Werleman a bai cu e honor 
di “Miho Atleta Femenino”; Anthony Geerman como “Miho Atleta 
Masculino”; Cristal Celaire como “Miho Atleta Junior Femenino” y 
Nathaniel Brunk como “Miho Atleta Masculino Junior”. E titulo di 
“Most Improved Athlete for 2007” a keda comparti entre George 
Rodriguez y Willem Bandt. 

Yobida durante e anochi di celebracion a bendiciona e evento y 
no a baha e animo momento cu brindis a ser haci pidiendo pa por 


Minister Briesen cu vision riba aña cultural 2008 pa Aruba 

MINISTER Ing.Eddison 
Briezen ta mira aña cultural 
2008 un bon oportunidad pa 
promove nos cultura Arubiano 
na nos bishitantenan y mas cu 
claro na su pueblo di Aruba. 

Minister Briesen semper a dem- 
ostra su calidad como Arubiano 
pa demostra na tur, su amor 
pa su isla y su hendenan y cu 
nan por. 

Diabierna ultimo artista August 
Anthony Croes tabata di bishita 
serca nos Minister di turismo y a 
regala e mandatario un cuadra 
cu ta simbolisa nos cultura 
original esta indjan. E cuadra 
a wordo entrega na e minister 
na forma di aprecio y tambe 
pa promove nos dushi cultura 
indjan na nos bishitantenan. 

E Minister algun tempo atras 
a bishita e artista na su cas, 
precisamente pa motibo di bon 
comentarionan cu e minister 
a ricibi di tanto turista y otro 
Arubianonan. 



Minister Briezen a keda hopi 
contento cu e gesto aki y tambe 
e la keda impreshona cu e tal- 
ento di Anthony Croes, kende 
apesar di tin limitacion fisico, 
no ta laga esaki par’e di expresa 
su mes via arte. 

Sr.Croes na mas cu un ocacion 
tawata tin e honor pa pinta y 
entrega entre otro su obra na 
Su Altesa Real Prins Willem 
Alexander y esposa y tambe na 
e capitan di e barco Freewinds, 
kende ta colecciona expresion- 
nan artistico indjan. 

Sr.Croes tin cuadra cu a crusa 
e lamanan di Aruba y cu awe 
su cuadranan ta na Canada y 
diferente lugar na Hulanda. 
Como cu Gobierno a declara 
aña 2008 Aña di Cultura, Min- 
ister Biresen a bisa di lo tin e 
coneccion cultura y turismo 
den contacto cu otro en especial 
otro aña. En general e minister 
ta spera cu nos hendenan sigui 
promove Nos Cultura, en espe- 


cial na tur nos bishitantenan. 
Pa turistanan ta importante pa 
por comparti nos cultura y nos 
pasado, pasobra estudionan a 
mustra cu mas cu e beachnan 
blanco, e turista tabata atrae 
pa Aruba pa motibo di su inter- 
cambio cu e Arubiano. 


Acompañando Anthony Croes 
tambe tabata su ruman muher 
Thanya Croes, kende ta labora 
den e mundo turistico. Nan a 
tuma e oportunidad pa gradici 
e Minister di Turismo pa su vi- 
sion y pa semper aprecia nos 
hendenan pasobra un pais sin 


historia ta un pais sin cultura. 
Como un nota historico, Sr. 
August Anthony Croes ta e 
mesun persona cu na aña 1976 
tawata tin e bunita honor di 
hisa nos bandera di Aruba pa 
prome biaha den e tempo ey 
Willhelmina Stadion. 


experiencia ainda mas triunfo durante 2008. 




Mainla 


COTfiHi' Ó! <OkO 

Tel: 583-1400 Fax: 583-1444 

MI RESENCIA 

Scirbi dor di mi mes, Ruthy 
“Lady Ruth” Vrieswijk-Bergen. 



ANOCHI di presentacion di buki “Mi bida den 
un dia...den silencio”, y CD “Lady Ruth Fifty 
Fifty”, cu exposicion “sigui duna” cu debut di 
amigo colega pintor Piet Harsveld. 

Pa motibo cu mi ta gusta skirbi, mi ta purba 
di hacie un tiki mas facil pa mi coleganan den 
prensa cu a honrami cu nan presencia, den re- 
presentacion di nan prestigioso corant, diarazon 
anochi dia 5 di december 2007, den Biblioteca 
Nacional, mei-mei di mi mayornan Lucas y 
Mercedes, mi esposo Johan , mi tres ruman 
hombernan Roy, Ro y esposa Mirla, y Lucky , 
demas famia y amigonan stima y aprecia, speci- 
almente Juan Chabaya Lampe, Padu del Caribe 
of simplemente Padu y su yiu muher sra. Vivian 
(Vichy) Lampe. 

Mi a bisa, mi ta hacie di curason. Na prome lugar 
mi ta desea di gradici un y tur cu a honrami cu 
nan presencia y cu a dunami atencion cu amor y 
cariño, n’e anochi di e presentacion di mi prome 
buki (dos denuno) titula: ”Mibidadenun dia.... 
Den silencio”. 

Hunto cu e disco compacto titula: ”Lady Ruth 
fifty fifty” a cushina esakinan den e weya, 
acompaña pa un calabas grandi, despues di a 
ricibi como algun di e ingredientenan spagetini 
y strooitjes di notanan musical chiquito di tur 
color cu ta blink. 

E madrinanan sra. Anna Tilma-Vrieswijk (Liesje) 
y sra. Estebanita Erasmus (Machi of Mama Nini) 
hunto cu e padrinonan Johnny (Toy) Eman y 
Lucas (Lucky) Bergen Jr. e ruman homber mas 
hoben di Ruthy, a draai cu e diferente palonan 
di hala funchi den e weya, pa yega asina na un 
bon y dushi cuminda cu t’e compas den bida cu 
su alegria, cu su ups and downs, pero pa sigui 
padilanti cu fe y positivismo. 

Pasobra t’asina e buki di Lady Ruth y e cd ta. 
Transparente, di curason pa curason. 

Despues a habri e exposicion titula “Sigui duna” 
di Lady Ruth den cual un amigo pintor sr. Piet 
Harsveld ta haci su debut cu cuadranan suma- 
mente impresionante, pasobra ta cuadranan cu 
ta ponebo pensa di bida y cua caminda abo kier 
tuma den bida. Acompaña pa algun cuadranan 
bunita di flor. 


Claro, alegra cu e cuadranan di Lady Ruth, cu 
e tokenan abstracto y colorido. E expo “Sigui 
duna” lo ta habri durante oranan di Biblioteca 
Nacional te cu dia 14 di december, te asina leu cu 
e schedule permiti, pasobra tin cu corda, cu Ru- 
thy ta na prome lugar un ama di cas cu ta gusta 
su titulo “ Domestic Engineer”. Cu un danki di 
curason n’e musiconan hoben talentoso forma 
pa Jerry Diaz Jr., Sidney (Roomy) Gunsam, 
Rayan Maduro y Jahir Britten. 

Y tambe na Victor Samuel “El duque” pa su 
tremendo presentacion. Specialmente e bunita 
cancion titula “Sra. Bonita” dedica n’e mama di 
Ruthy, sra. Mercedes Bergen. Un programa 
bunita guia p’e elegante maestra di ceremonia, 
alabes cantante di bolero y baladanan roman- 
tico sra. Nilka Franka Matos, kende a expresa 
cosnan positivo di Lady Ruth 
Esnan cu kier scucha Nilka canta su cancionnan 
inolvidabel, por bishita Cuba’s Cooking, naunda 
e y nos amigo di Dakota tur Dia sr. Roy Sneek 
ta inspira esnan presente cu dushi cancionnan y 
dushi musica riba guitarra tur diahuebs anochi 
di 8 pa 10 pm.. 

E bukinan y CD ta obtenibel mientrastanto serca 
Lady Ruth mes. Por yama na telefon 583- 3343 
of 593-3343. Mi buki por inspira otro pa conta 
bo mesun yiu of nietonan cuentanan di antes of 
di awe, cu por inspiranan den nan caminda. 

Cu un danki di curason na Unoca, y Interprint 
pa realisacion di e proyecto positivo aki. 


Mi Bida den un Dia 

Den Silencio. 



Ruthy Lady Ruth Vneswijk-Bergen 


Calender di compra di Mambo 


DIANAN di fiesta ta den porta y 
MAMBO, e asociacion di comerciante 
den Caya Principal, kier a anuncia 
nan calender di dianan special pa haci 
compra den caya. 

Caya lo ta sera pa trece e ambiente total 
riba tur diasabra di december. Esakinan 


ta 8, 15, 22 y tambe 29 di december 
2007. Caya lo ta sera pa trafico for 
di 10’or di mainta te cu 8’or di anochi 
pa crea e ambiente total di dianan di 
compra. 

Lo tin den tur skina gaita y bandanan 
musical pa entretene publico y trece e 


ambiente di pasco. Bandanan ta inclui 
Robert Maduro, Arugaldo y hopi mas. 
Tambe Santa Claus lo t’ey personal- 
mente banda di Fuji Image y Djiespie’s 
Place y lo tin oportunidad pa saka 
potret cu Santa Claus. Caya Principal ta 
ofrece e ambiente di pasco, y e surtido 
mas grandi di regalo na Aruba. Esaki ta 


e combinacion perfecto pa un perfecto 
“shopping experience” cu ta den caya 
so ta ofreCe. 

MAMBO tambe kier a gradici y bisa 
e pueblo di Aruba henter cu a sa di 
respalda tur comerciante den Caya 
Principal durante henter aña 2007, y 
ta desea bon dianan di fiesta. 

ANDYTHIJZEN: 


MITAINOCENTE! 


SR, redactor, permiti mi un 
espacio den bo corant pa mi 
trece lo siguiente padilanti: 
Dia 5 di december den oranan 
di anochi, a tuma lugar un 
razia na cas di mi mayornan 
caminda na un forma no 
profesional a busca droga y 


detenemi cu mi ruman. 

Mi ta bisa “no profesional”, 
pasobra si bo ta bai listra un 
lugar pa haya droga bo ta bin 
cu cacho entrena pa buskele. 
Un dozijn di polis a envadi nos 
cas y a bolter tur cos lagando 
e lugar riba abao. 



PREPARA MESj 

d enj tem poradai dil fintdilañai 

[^FIat Screen TVs 
Desktops 
[^Sound Systems 
H'Laptops 
H'Auto Parts 
H'Cosmetics 
H^CIothes 
H^Camaras 
H^iPods 
[^iPhones 
[^Muebles 
[^No tey 


Ami y mi ruman a keda deteni 
y pafor tabatin periodista sa- 
cando nos portret. Mi portret 
a worde publica den un ma- 
tutino como sifuera mi ta un 
criminal. 

Mi ta un homber honesto 
cu ta traha duro pa mi pan 
bendiendo pisca. Tur mi clien- 
tenan y tambe otro hende cu 
conocemi ta respetami como 
tal y e forma di traha di polis 
y e miembronan di prensa a 
causa un daño enorme na mi 
persona. E daño emocional ta 
doloroso y e daño haci na mi 
bon nomber y reputacion ta 
casi ireparable. 

Mi a keda deteni inhusta- 
mente te dia 7 pasobra ya cu 
nan no a haya ningun prueba 
contra mi, nan mester a laga 
mi bai liber. Hopi cos a sali 
den corant cu no ta berdad. 
E asunto cu nan a haya arma 
etc. ta un detaye cu mi no sa 
fo’i unda e a sali pasobra nan 
a haya ni un bala. 

Mi no sa unda e eror ta sinta y 
pesey mi no kier culpa ningun 
hende. Solamente mi kier hala 
atencion di esnan envolvi cu 
no ta husto pa daña nomber 
di hende cu tin nada di haci 
cu un investigacion. Pesey mi 
ta pidi sr. Redactor pa publica 
mi remetido pasobra pami ta 
importante cu tur hende sa 
cu mi no tin nada di haci cu 
e asunto. Mi ta bendedor di 
pisca y mi no tin nada di haci 
cu droga. 

Danki Dios cu husticia a vence 
den mi caso y awe mi ta un 
homber liber atrobe. Mi kier 
gradici tur mi hendenan cu 
a kere den mi inocencia den 
e dianan cu a pasa y tambe 
sr. Redactor pa publica mi 
remetido. 

Cu saludo sincero, 

Andy Thijzen 

Ta debi na awasero of no, pero 47 accidente 
ta hopi pa un fin di siman 


TUR cos ta indica cu e yobi- 
danan a aumenta e desgraci- 
anan cu ta pasando riba nos 
isla. Entre diabierna cu diasa- 
bra a registra 47 accidente. 
Dos di e accidentenan tabatin 


heridos, 5 di nan tabata hit & 
run. Ademas tabatin 5 chofer 
cu tabata bao influencia di 
alcohol. 

No ta conoci si den e casonan 
di coremento bao influencia ni 


den hit & run algun detencion 
por a cai. 

Nos kier a pidi nos automo- 
bilistanan pa por fabor bai cu 
mas cautela den e dianan druk 
nos dilanti. 


Maske nan no ta casa mas, homber ta insisti di 
tene relacion sexual cu su ex casa 


DIABIERNA 1:45 di mardu- 
ga, Central di Polis ta manda 
patruya na Sabana Basora pa 
un homber fastioso. Ei e se- 
ñora D.S.B.Z. di 53 aña, naci 
na Curacao ta declara cu su 
ex casa e homber E.W.Z. di 
56 aña, naci na Aruba a bin 


haci fastioso. E homber E.W.Z, 
rabia ora cu su casa a nenga di 
tene relacion sexual cune. E 
homber no kier a compronde 
cu nan no tin nada mas cu 
otro y cu e señora no kier tene 
relacion mas cu ne. 

Señora D.S.B.Z. a bisa polis cu 


e no kier e homber mas na su 
cas. Polis a papia cu E.W.Z y a 
mustr’e riba su comportacion. 
E1 a compronde y a yama su 
ruman homber pa bin busk’e. 
E1 a bisa polis cu e lo bai pasa 
par di tempo na serca su ru- 
man. 


Alcohol ta haci cu tin homber no sa comporta nan mes 


DIABIERNA 9:15 di anochi, 
Central di Polis ta dirigi pa- 
truya di San Nicolas pa Seroe 
Alejandro caminda tin un 
homber fastioso. Na yegada 
polis ta papia cu e señora 
F.V.W. di 39 aña, di Aruba. 

E ta bisa cu e homber J.H. di 
40 aña a bin su cas bao influ- 
encia di alcohol y ta haci hopi 


fastioso. Na yegada polis, J.H. 
a bai caba for di e sitio. 

Algun minut despues Central 
di Polis ta bolbe manda un 
patruya n’e mesun adres, ya 
cu e homber J.H. a bin bek y 
e biaha aki e ta molestiando 
tur hende eibanda y ademas 
di esei e tin un cuchiu den su 


poder. 

Na yegada polis ta topa cu e 
homber J.H. y mesora ta bai 
atende. 

E tabata haciendo hopi fas- 
tioso, pero por a constata cu e 
no tabatin niun cuchiu cu ne. 
E1 a wordo deteni hiba dilanti 
Fiscal y a keda encarcela. 


Celo ta mat’e y a dicidi di destrui auto di su ex y di su amante actual 


DIAHUEBS 9’or di mainta, 
un patruya policial ta wordo 
manda den Caya Seur Desid- 
eria pa destruccion di un auto. 
Ei polis ta papia cu e señora 
N.I.E.R.L. di 40 aña, naci na 
Colombia. E ta bisa polis cu 
su casa e homber G.R.L. no ta 


biba mas cune. 

G.R.L. a bin su cas y dor cu e 
tin yabi el a habri porta drenta 
paden. Ora cu G.R.L. a drenta 
el a bin topa cu N.I.E.R.L. cu 
un otro homber paden. 

Segun señora N.I.E.R.L. dor 


cu su casa tin un otro muher, 
e tambe a dicidi di busca un 
pareha. Ora cu G.R.L. a wak 
nan paden el a bai bek pafo y a 
baha tire di e auto di su casa y 
ademas di e homber T.H.Q. di 
47 aña, kende ta amigo actual 
di e señora. 


Como muher di cual homber ta namora no kier nada, 
homber no kier tire mas, pero si su Afl. 80,= 


DIASABRA 6:13 di mainta, 
Central di Polis ta manda pa- 
truya policial na Texaco Seroe 
Blanco pa un homber burachi 
fastioso. Aki polis ta papia cu 
sra. A.C.S.K. di 46 aña, naci na 
Colombia. 

E ta bisa cu tur dia e homber 
J.I.A. di 65 aña, naci na Aruba 
ta bin molesti’e. Diasabra ta me- 


sun cos, atrobe el a bin molesti’e 
y ta bis’e cu e ta namora di dje. 
Segun e señora J.I.A. no kier 
compronde cu e ta casa y cu e 
no kier tin nada cune. Polis ta 
bai papia cu J.I.A, kende ta bisa 
nan cu e ta un ex empleado di 
Texaco y dor di esei e conoce 
e señora. E ta sigui bisa cu el a 
cumpra dos tire di fls.80, cu e 


condicion cu e relacion entre 
e y A.C.S.K. lo continua, pero 
aparentemente no t’asina. 
Como cuA.C.S.K. noa mantene 
su mes n’e palabracion, J.I.A. 
kier su tirenan of su Afl.80,- 
bek. Tambe J.I.A. a bai di acu- 
erdo pa no molestia e señora 
mas, pero si e kier pa e señora 
pag’e loke e debe. 


Conforme cu boluntad di Dios 

Nos ta anuncia e fayecimento inespera di yiu, 

ruman, mama, sobrina, tanta stima, prima y amiga : 



Sra. Marcelina Ras 

Mihor conoci como “Marcia” 
na edad di 48 aña. 

* 26 april 1959 
f 9 december 2007 

Na nomber di su yiunan: Carl Marnick Werleman 

Carolyne MarcelaineWerleman 
Na nomber di su tata: Sr Vdo Pedrito Ras. 

Na nomber di su rumanan: 

Sira y Luis Wever 
Juan (Shona) Ras 
Eva y Ramiro Hernandez 
Esteban (Esi) Ras 
Mirna y Horry Ras Thodé 
Ina y Omar Maduro 
Maria y Eulogio(Luisito) Maduro 
Pedro y Ingrid Ras Luydens 
Egenio(Nene) y Marilin Ras Piña 
Dominico (Nic)Werleman y Famia 

Giany y Yskandar Halaby y yuinan 
Shohaira y Gary Barnes da Silva 
Luis Enrique Wever y Natalie Pop 
Sander Maduro 
Xiomara Ras y yui 
Marylou y Rosaelina Maduro 
Milly Hernandez y Gino Werleman 
Susanne Jacobs y Lito Kock y yuinan 
Miluska (Uka) Hernandez 
Jeritza Ras y Alexander Trimon y yui 
Elsie Ras, partner y yuinan 
Indra Ras 

Naziha y Milton Adames Ras y yui 
Christopher y Rietgerd Ras 
Harold, Hayro y Desiré Ras 
Sra.Vda. Helena Arends-Winterdaal y 
yuinan. 

Sra.Vda Carmen Ras Geerman y yuinan 
Sra.Vda Rafaela Ras Fingal y yuinan 
Sra.Vda Ina Ras Kock y yuinan 
Sra.Vda Maca Geerman y Famia 
Johnny Curiél, Betty Danjo, Marietta 
Wernet, Marlyn Maduro, 

Fatum N.V., Jardin Caribe, y coleganan 
na Hulanda 

Comer y comper, sobrino y sobrinanan, ihanan y demas famia, Ras, 
Winterdaal, Werleman,Wever, Hernandez, Thode, Maduro, Luydens, 
Piña, Halaby, Barnes, da Silva, Pop, Jacobs, Kock, Trimon, Adames, 
Geerman, Fingal, Arends. 

E Acto di entiero lo keda anuncia despues. Adres pa condolencia ta 
Seroe Blanco 391 
Orario di 7:00-9:00. 

Gradicimento na e personal di Kankerfonds, Labco, Klm y Ambulance. 
Nos ta lamaneta si den nos tristesa, nos por a lubida un persona. 


Tata di su yiunan: 
Su subrinonan: 


Su tanta: 

Amigonan stima: 
Ex coleganan : 



YAMA NOS 

HOTLINE 

24 ORA DISI’ONIKI.K 

733-8477 


Kl MOMENTO, PA CUALKE INFORMACION 

Andy Lee, Parlamentario di AVP ta indica cu 

Presupuesto alternativo 2008 di fraccion di AVP ta mustra 
cu reduccion den gastonan coriente di Gobierno ta posibel 


PARLAMENTARIO di partido 
AVP, Andy Lee ta indica cu 
durante tratamento di presu- 
puesto di Finansas y Asunto- 
nan Economico 2008 riba 11 
di december 2007, fraccion di 
AVP lo entrega un Presupuesto 
Alternativo 2008. Cu esaki AVP 
ta propone cambio drastico den 
e structura di e presupuesto. Ta 
corta den gastonan coriente pa 
usa e placa cu ta bin liber pa hasi 
inversion necesario den educa- 
cion di nos muchanan, den nos 
infrastructuranan economico 
manera nos careteranan, nos 
centro di ciudad y den nos waf, 
y pa yuda gruponan vulnerabel 
den nos comunidad pa mantene 
nan poder di compra. Cu e 
cambio den structura di gasto 
ta hasta realiza un reduccion 
considerabel di prestamonan 
necesario, e asina yama fi- 
nancieringsbehoefte, pa cubri 
gastonan di e aparato guber- 
namental. 

Base di e cortamento den e 
presupuesto di Gobierno ta e 
posicion di AVP cu no por sigui 
aumenta entradanan di gobi- 
erno a costo di nos comunidad, 
mientras cu tin alternativa. 
Pa e motibo aki ta propone 
pa kita BBO, mientras cu ta 
reconsidera e grandura y costo 
actual di e aparato guberna- 
mental. Cu un bon maneho, e 
aparato gubernamental por ta 
mas chikito y menos costoso, 


y sigur hasta mas eficiente. Un 
aparato gubernamental menos 
costoso ta resulta den mas en- 
trada disponibel pa hogarnan y 
empresanan cu por ser aloca pa 
consumo, spaar y pa inversion. 
Esaki lo stimula nos economia 
den un forma positivo. 

Cortamento di gastonan mester 
tuma lugar na un manera re- 
sponsabel y no mag di afecta 
e bedrijfsvoering di e aparato 
gubernamental den un forma 
negativo. Den liña grandi AVP 
ta propone den su Presupuesto 
Alternativo pa corta den e si- 
guiente postnan: 

Gastonan di personal ta reduci 
cu Afl. 19 mln florin. Ta trata aki 
di gastonan mas halto di Gobi- 
erno. Pa por realiza y mantene 
un balanced budget ta esencial 
pa corta den e gastonan di per- 
sonal. Mediante mehoracion 
di e bedrijfsprocessen den e 
aparato gubernamental, cual 
ta den liña cu e proyecto di 
kerntakenanalyse, y aplicando 
e maneho actual di personeelss- 
top na un manera mas serio, 
ta logra reduci e necesidad pa 
mas personal den e aparato 
gubernamental. Di e forma aki 
ta reduci un parti importante di 
e gastonan di personal. Usando 
e pool existente di emplead- 
onan publico pa yena cuponan 
cu ta bini liber a consecuencia 
di natuurlijk verloop, manera 


pensioen, of vrijwillige uit di- 
ensttreding, etc. ta hasta crea 
mas eficiencia den e aparato 
gubernamental, usando opti- 
malmente e recurso humano di 
e aparato. E cambio di maneho 
mester ta refleha den e posicion 
cu Gobierno ta exigi tegenpr- 
estatie pa trabou na lugar di 
entrada fiho. E cortameno den 
gastonan di personal cu 5% ta 
trece un reduccion automatico 
di 2,5% den gastonan coriente 
di operacion di e aparato guber- 
namental. 

Gastonan di operacion 
(goederen en diensten) pa 
2008 ta ser reduci cu Afl. 15 
mln, y ta trece esaki na e nivel 
di e tipo di gastonan aki den 
aña presupuestario 2007. Esaki 
ta den liña di locual e Comision 
Nacional pa Finansas Publico a 
prescribi, esta un crecemento 
maximo di 2%. Den cuadro di 
esaki ta corta ariba e sigiuente 
postnan: Huur di edificionan: 
Gobierno no tin un maneho pa 
cu espacio pa ubica su servicio- 
nan. Mientras costonan total di 
huur na 2005 tabata Afl 14,1 
mln, pa 2008 e costonan aki ta 
subi te na Afl. 22 mln. Esaki ta 
un aumento di 48% den 4 aña 
di tempo, equivalente na un 
promedio di Afl. 1.7 mln extra 
pa aña durante e periodo en 
cuestion. E crecemento den e 
cantidad di empleadonan den 
e aparato gubernamental sigur 


Auto a bolter banda di Sportboys ayera merdia 



TABATA alrededor di 3 or di 
ayera merdia, cu polis ta ser 
manda cu maximo urgencia na 
Angochi, na altura di veld di 
Sportboys, ya cu tin un auto a 
bolter, y lo tin un persona cu a 
keda pega den e auto. Patruye 
policial di Santa Cruz y am- 
bulance a yega den minimo di 
tempo, unda mester a saca e 
chofer cu tabata den un situa- 
cion incomodo den e auto. 

E1 a ser hiba pa Hospital unda 
el a keda interna. E auto, e pre- 
sentenan a yuda bolter bek riba 


su 4 tirenan. Asina aki por mira 
e situacion cu tabatin ayera 
merdia na Angochi. Indicacion 
ta cu e chofer aki, tabata bin tur 


afo, esta cu un velocidad masha 
halto mes, a perde control y a 
bai bolter cu e consecuencia ya 
menciona. 


no ta hustifica e aumento aki. 
Tin suficiente espacio pa corta 
gasto y lo exigi di e minister pa 
desaroya y ehecuta un maneho 
di huur mas transparente. 

Reis- en verblijfkosten: E gas- 
tonan aki ta Afl. 2,6 mln pa 
2008. Pa realiza e metanan di 
e ombuiging ainda tin espacio 
den e postnan di dienstreizen 
bou di e diferente Bureaunan 
di Minister pa corta gasto di 
dienstreizen. 

E post di Deskundig advies ta 
aumenta cu Afl 3 mln pa 2008, 
yegando un total di Afl 11 mln. 
Esaki ta un aumento for di 
proporcion si considera cu e 
aparato gubernamental mes tin 
suficiente expertonan den cas, y 
considerando cu Gobierno kier 
realisa un presupuesto balanza 
pa 2009. 

Gastonan di Electricidad ta 
aumentando pa tur hende, y 
tambe pa Gobierno. Pa 2008 a 
presupuesta un suma di Afl. 14 
mln florin pa gastonan di elec- 
tricidad. SiinvertiAfl. 500.000, 
= den material pa bespaar 
coriente, manera bombiyonan 
economico, timers pa airco, 
etc y atende personal ariba uso 
conciente di coriente, por duna 
un bon ehempel na comunidad 
ybespaar Afl. 1 mln. ribacosto- 
nan di electricidad. Di e manera 
aki Gobierno lo ta prepara pa 
posibel futuro aumento den 
costonan di electricidad. 


Yamadanan pa celular. Si res- 
tigi yamadanan pa celular na 
uso di trabou so, y centraliza e 
yamadanan aki den puntonan 
central, servicionan di Gobi- 
erno por realiza un besparing 
di 25% den costonan di yama- 
danan di telefon. E accion aki 
naturalmente no ta aplicable pa 
servicionan di gobierno manera 
“911” y otronan semehante. Cu 
e accion aki por baha e gasto di 
telefon di Afl. 5,7 mln actual- 
mente pa alrededor di Afl. 4 
mln na 2008. 

Voorlichting en promotie: gas- 
tonan di Public Relations di 
gobierno ta keda na e nivel 
di Afl. 30 mln na 2008. For di 
e post aki AVP ta propone pa 
reduci gastonan. en particular 
bou di e diferente Bureaunan 
di Minister. 

Cu tur e puntonan menciona, 
lo realiza un reduccion consid- 
erabel di gasto di alrededor di 
Afl. 38 mln, creando asina sufi- 
ciente espacio pa inversionnan 
necesario y reduciendo e nivel 
di prestamo, e financieringsbe- 
hoefte, pa cubri gastonan di e 
aparato gubernamental. 

Cu e alternativa aki AVP kier 
concientisa ariba e rumbo nega- 
tivo cu gastonan di e aparato 
gubenamental ta tumando, y 
demonstrando cu tin alternati- 
vanan pa e rumbo aki, Andy Lee 
afinaliza bisando. 


Pick-up ta bolter na San Nicolas 



DIADOMINGO madruga polis ta haya informacion cu un pick-up 
a bolter net riba e cruzada di Pastoor Hendrikstraat y Resedastraat. 
E chofer a ser hiba cu ambulance pa Hospital cu ambulance. Causa 
di e accidente aki, te ainda no ta conoci. 

SNBA 

Danki na sponsor y individualnan 


SAN Nicolas Business Asso- 
ciation kier gradici tur hende 
cu a yuda haci e yegada di 
Sinterklaas, dia 5 di december 
2007, na San Nicolas un gran 
“success”. E dia tabata bunita y 
e laman tabata hopi calmo. 
Valero Marine Department 
a duna un show fantastico 
cu nan “tugboats”. Sra. drs. 
Mervin Wyatt-Ras, President 
di Parlamento, a duna Sin- 
terklaas un caloroso bon-bini 
cu su prome yegada na San 
Nicolas e cuidad cu ta carga su 
nomber. Minister di Husticia, 


Rudy Croes y Parlamentario 
Mike de Meza tambe tabata 
n’e yegada historico aki. 
Despues di un recorido dor 
di e barionan di p’ariba di 
brug, Sinterklaas a pasa un 
ora alegre cu un grupo grandi 
di mucha na YMCA. SNBA ta 
hopi contento con cos a bai y 
tambe cu nan a logra nan meta 
p’e muchanan. 

Un danki special na nos spon- 
sor y personanan cu a yuda 
haci e evento aki un exito: Va- 
lero y su armada di Volunteers 
Group, Valero Marine Depart- 



ment, Valero Fire Department 
cu Capitan Errol Brown tras 
di stuur, Kooyman N.V., Polis 
y Visibility Team (VT) di San 
Nicolas, Arubus, YMCA, CMB, 
RBTT, Memco N.V., DOW, Red 
Cross, President y miembro- 
nan di Parlamento, Minister di 
Husticia, Setar, Heineken, Me- 
dia, Prensa, Coca Cola, Pepsi 


Cola, personal di Jads Beach 
Store & Dive Center, Avis Rent 
a Car, Far Con Grocery y Kong 
Fui Supermarket. 

E muchanan a keda hopi con- 
tento y nos ta sigur cu nan 
a soña bon tambe. Danki na 
bosonan tur den nomber di 
Sinterklaas.. 



STICHTING VOOR V OLKSH Y GIENE VÁN 

Het Wit Gele Kruis Aru ba 

Smds 1959 ben dienste van de Árubaanse gemeenschap 
Tei: 5S24444/ Fax. 5324411 




Ora bo tin sucu (diabetis) ta bon pa bo traha bo plan 
di alimentacion cu ta yuda tene bo nivel di sucu mas 
normal cu ta posibel. 

Hende cu sucu tin mas riesgo pa haya problema cu 
curazon y adernan. Pesey ta bon pa bo persona baha 
cantidad di vet den bo cuminda. 

Reduci especialmente vetnan satura p.e.snacks 
hasa,kuki,bolo,keshi vet,lechi entera,res y carni ci coco 


Pa mas informacion : 582-4444 

Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

|Servicio pa Comunidad 

jTelefon di Emergencia 


Number di emergencia 911 

Polis 

100 

Brandweer 

582-1108 

Ambulance O’stad 

582-1234 

Ambulance S.N. 

584-5050 

Hospital 

587-4300 

Centro Medico 

584-8833 

Botica na Warda ■■ 

Pabou di Brug: 
Pariba di Brug: 


Dokter na Warda 

Pabou di Brug: Dr. 
Pariba di Brug: Dr. 



Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Otro ServicionanH 

Setarlnfo 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 

Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3. Oranjestad. Aruba. tel. 
(297) 583-1400, fax. (297) 5831444. 
E-mail: mediagroup@setarnet.aw 

CUENTA Dl BANCO: C.M.B. #229- 
82600 BENTA LOS Afl 1,50. 
ABONEMENT Afl.35.00 pa luna. 
ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta Nacional Arubano. 
DIRECTOR: Victor “Toko“ Winklaar & 
Victor R Winklaar. 

REDACCION: noticia@awemainta.com . 

BENTA Dl AVISO: 

sales@awemainta.com 

JiJijjJ 
JAj'A JjJ 

Apreciando naturalesa 


Ora bo ta siña bo yiu di e mundo di naturalesa, 
cuminsa den bo mes hardin. Siña un mucha pa 
aprecia naturalesa ta un di e tareanan mas bunita 
di ta mayor. E ta tambe esun di mas simpel. 

Di naturalesa muchanan ta curioso riba tur loque 
tin rond di nan. Tempo mi tabata chiquito, fruminga 
cora tabata fascinami. Nos tabata tin un boter 
grandi di fruta na cas cu mi tabata usa pa cria 
fruminga. Mi a yené cu santo y pone e fruminganan 
aden. Mi a tene nan pa lunanan largo den e boter, 
y observa con nan ta traha compartimento, tunel y 
'camber'.Aparte di a worde picá un par di cien 
biaha, e proyecto tabata exitoso. Y e'la yuda 
implanta den mi, un sentido di admiracion pa 
naturalesa y pa creacion cu ta continuando te dia di 
awe.Ora bo cuminsa siña bo yiunan di naturalesa, 
mi ta sugeri pa bo tuma un tip di e curiosidad 
describi aki riba. Si e cana drenta cas cu un bichi of 
un dori den su man, tuma esey como un 
oportunidad. Un mucha di dos aña un biaha a 
puntra su mama di un bichi ta hap. E mama no 
tabata prepara pa contesta e pregunta. 

Si bo tin un hardin, cana rond aden cu bo yiu, y 
mira bao di blachi y piedra, pa djis mira kico bo por 
haya. Te hasta den un aquariun bo por traha un 
hardin chiquito y siña bo yiu e milager di plantanan, 
for di simiya te ora nan nace y crece. Cu un 
esfuerzo masha chiquito bo por crea den bo yiu un 
fascinacion durandero pa e mundo di naturalesa. 



Guyabastraat 4, Dakota Tel: 582 4748 






Animal Rishts Aruba 

EMERGENCY PHONE NUMBERS 

Veterinary Services: 585 0400 Pick up of injured animals or 

animals to be euthanized 

Contreras Veterinary: 587 0917,587 4467,993 0404 
Wayaca Clinic: 582 1720 

Weekend emergency: 911 Advise which doctor on call 

Animal Shelter: 5821623 Lastresort 

Serlimar: 584 5080,584 6152,584 6456 Pick up dead animals 

We save, we care, we educate! 



PA TUR FIESTA 
PA MUCHA 

YAMA 

5923523 / 5838769 


TIPO Dl CAMBIO OFICIAL 

Valido pa 10 di December 2007 


ñacaExtrarhero 

BarkRaperen 

Wssao\ Cheque 

RasChoqueen 

OusrBoekingen 

Benta 

na 

PuUico 

USDdlar 

177 

178 

1.80 

CANDdlar 

173 

175 

1.77 

Engelse Pond Steling 

3.55 

360 

3.66 

ZAitsaseFrarkperCHF. 100 

15674 

157.46 

15826 

NedArt Giiden perANG. 100 

9600 

100.00 bljetten 100.20 
chq./o^ertDoeking 100.00 

J apanse yen perj PY. 10.000 

159.00 

160.45 

162.07 

EuDperXEU. 100 

25687 

259.21 

26182 



Provision di Devisa 1.3% 
Segun ardculo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
etipo dicambio oficial pae 
cambionan di placa extranhero. 

BANCO DI CARIBE 

Nos ta honra Bo confianza 


Horoschoop 


|©)Aries 

Un cue 


21 Mrt - 20 Apr 

cuestion di placa ta provoca 
friccionnan na cas. Un presupuesto mas 
chikito di lo usual ta obligabo pa bin cu 
limitacionnan. 


ñfiNTauro 21 Apr-20 Mei 

Si bo usa un suma chikito di placa 
den un hende cu ta interesabo, e lo marca 
un diferencia sustancial den bo relacion 
awor. 


« Geminis 21 Mei-20Jun 

Si bo mira cu cuidao rond di bo y bo 
ta atende e detayenan, lo bo ta na e lugar 
adecua ora e oportunidadnan yega. 



Cancer 21 jun - 20 jui 
Tin tension entre abo y un superior 
cu lo por determina bo progreso. 


tijjÉL LeO 21 Jul - 20 Aug 

jpr Tin un persona nobo den e scenario 
di bo bida profesional cu ta lagabo sinti su 
presencia y ta interumpi bo rutina. 


M Virgo 21 Aug - 20 Sep 

Un oportunidad interesante pa gana 
placa poraparece, pero e no ta hopi visibel, 
dus atende tur dase di propuestanan y 
oportunidadnan. 


/Kbk Libra 21 Sep - 20 Okt 

Si bo ta haya cu bo ta stagna den 
bo carera of negoshinan puntra bo mes si 
realmente bo ta bon situa. 


f A Scorpio 

Elabordenr 


21 Okt - 20 Nov 

1 red y uso di contactonan 
lo ta di hopi ayudo pabo. Tuma bo tempo y 
yama coleganan bieu y e personanan bon 
ubica pa pidinan asesoria, informacion y 
referencianan. 


Sagitario 21 Nov-20Dec 
jtP Aunke e cosnan ta parse calmo 
na superficie, tin un tormenta abao den bo 
ambito profesional. E lo hayabo a no sercu 
bo prepara fordi awor. 


^ Capricornio 21 Dec 20j an 
Bo finanzas personal ta mehora cu 
cierto pagonan cu nan tabata debebo of 
concesionnan inespera. 



Aquarius21 Jan 20Feb 
Ora bo mester kies entre un 
disciplina nobo of un actividad profesional, 
no precipitabo , pasobra nan ta supone un 
cambio radical di direccion. 


PiSCiS 21 Feb-20Mar 

E exito di awe ta depende mas di bo 
capacidadnan y talentonan inherente cu di 
bo experiencia previo. 

Intermezzo 
Day Spa a 
comparti 

e spirito 
di fin di 
aña 


E temporada di fin di aña a 
wordo celebra pa e terapistanan 
y asociadonan di Intermezzo 
Day Spas durante un fiesta y 
cena special na Cook's restau- 
rant, na playa. 

E evento a trece hunto e miem- 
bronan di staf di 5 diferente day 
spa cu ta propiedad y ta wordo 
maneha pa Michael & Marcela 
v/d Berg. Michael a gradici su 
grupo na nomber di gerencia pa 
nan tantisimo contribucionnan 



diario na e operacion suave di 
cinco diferente facilidad. 
Gerente General Chris Smith, 
kende a yuda organiza e fiesta, 
a presenta cada asociado cu un 
saco di regalo, incluyendo un 
delicioso ponche crema, bot- 
ternan di binja y un variedad 
di cadeaubon pa paseonan riba 
boto, cenanan y e premia may- 
or, un weekend stay na Holiday 
Inn Sunspree Resort. 

Despues di e parti oficial di e 


anochi, medayanan comico di 
chuculati a wordo premia na e 
spa su miho cleaner, contador 
di storia mas largo, y esun cu 
semper ta yega laat, ademas di 
otro actividad dibertido. 

E menu di specialidadnan pre- 
para riba grill a conta cu un all- 
you-can-eat buffet prepara pa e 
chefnan di Cook's, e ex-equipo 
di cushina di Aruba Grand, 
bou supervision di Ommi Hen- 
riquez. 





CP 






Pa noticia cu ta diferente! 
Haya bo AWEMainta 
entrega te na porta di 
bo cas tur mainta! 


Ricibi 20% di descuento 
ora bo abona promer cu 
dia 31 di December 2007 


ZJ 




Pa abona yama 583-1400! 

Sclavitud: un historia sin final 


SI tin algun aspecto di negoshi den 
historia cu a logra di trascende tur 
epoca y reinventa su mes cada bes pa 
asina garantisa su existencia, esey ta e 
negoshi di esclavo. For di e temponan 
remoto, den tur historia di mundo, has- 
ta den beibel e fenomeno di sclavitud 
ta wordo menciona. Sclavitud semper 
a existi. Den mayoria di caso e tabata 
considera un forma facil y hustificabel 
pa argumenta e forza laboral obligato- 
rio cu ta goza di poco representacion 
y di tal forma tin cu conforma su mes 
cu trabao obliga pa por subsisti. Den 
henter historia di mundo, poco tabata 
e esclavonan cu tabata goza di algun 
derecho. Un ke otro tabata tin algun 
privilegio, pero esei tabata depende 
di e decision di nan doño y no tabata 
di forma structural. Ser un esclabo por 
lo general kier men, existi pa wordo 
manda y no goza ni di libertad ni di 
derecho algun. Den mayoria parti di 
historia mundial esnan cu tabata bira 
esclavo, tabata generalmente e victi- 
manan o prisoneronan di guera entre 
pueblonan of paisnan. Esclavitud no 
semper tabata tin algo di haber cu rasa, 


color of religion; al menos no directa- 
mente. Si e guera di cual e esclavo a 
bira victima tabata uno religioso of 
contra su pueblo, e ora por argumenta 
cu e sclavitud ey por tabata relaciona cu 
lo religioso y sigur cu lo politico. 

Asina ta cu durante henter e historia 
mundial, e diferente pueblonan cu a 
conoce e fenomeno y negoshi di sclavi- 
tud a haya nan mes confronta cu tur 
sorto y tipo di esclavo. Basicamente, 
e esclavo no tawata nada otro sino 
un mercancia mas den diferente rasa, 
color y cultura. 

Pa tal motibo, ora nos papia di heren- 
cia di sclavitud, nos no mester limita 
nos mes na unicamente e aspecto di e 
esclavonan di color scur proviniente di 
algun parti di Africa den siglonan XVII 
y XVIII. Esey ta djis un parti chikito 
den e historia mundial di sclavitud. 
E historia di sclavitud no solamente 
a cuminsa prome cu siglonan XVII y 
XVIII y desafortunadamente, aunke cu 
pa final di siglo XVIII e era di sclavitud 
for di Africa dor di paisnan di Europa 
occidental a keda aboli, te cu dia di 


awe ainda sclavitud ta un hecho real; 
unicamente el a reinventa su mes y a 
cambia di formato, locual ta hacie di- 
ficil di reconoce pa esnan cu tin como 
unico referencia e epoca di siglo XVII pa 
XVIII. Esta di cumpra hende, transpor- 
ta nan for di Africa pa otro paisnan den 
Caribe of di e continente Americano, pa 
despues pone nan traha riba plantacion 
di principalmente sucu of catuna. 

Den e exposicion di herencia di sclavi- 
tud tur hende ta keda invita pa haci un 
recorido historico durante e siglonan 
cu a conoce e fenomeno y negoshi di 
sclavitud for di epoca prome cu Cristo 
te cu e dia di awe. E diferente aspec- 
tonan di e reinvencion di sclavitud 
lo wordo ilustra mediante diferente 
obhetonan y datonan historico. Com- 
pronde e historia di sclavitud kiermen 
compronde e maneho di poder, di 
dominio di e mas fuerte politicamente 
of economicamente riba esun menos 
fuerte den e aspectonan ey. Sin em- 
bargo, e forza di e esclavo hopi biaha 
a radica den su boluntad, deseo di biba 
y di libertad, su creencia, fe y fundeshi 
cultural. Tur esaki cu ta crea y a la bes 


fortalece e identidad di esnan cu con- 
tra di nan boluntad ta bira esclavo. Ta 
hustamente e identidad aki, hopi biaha 
e doñonan a purba kibra of elimina 
dor di uso di violencia of menasa. Pero 
debi na e aspecto multifacetico aki 
frecuentemente e identidad na lugar di 
debilita a logra transforma su mes den 
elementonan clave y despues basico 
di e cultura nobo cu a nace na raiz di e 
convivencia di e esclavo y su entorno 
(ambiente rond di dje). Pa tal motibo, 
nos ta reconoce tambe e herencia cul- 
tural, musical, culinaria, religioso, di 
idioma, etcetera, di e esclavonan den 
e cultura y tradicionnan actual. 

Nos tur, awendia, sea si nos ta descendi- 
ente directo of indirecto di esclavonan of 
di doñonan di esclavo, nos tur cu ta biba 
den Caribe ta heredero di sclavitud, esaki 
pues den nos custumbernan, cuminda cu 
nos ta come, musica cu nos ta scucha, 
nos bailenan, creencianan y hopi mas. 
Nos kier of no, nos tur ta forma parti di 
e herencia aki, cu ta un realidad cu nos 
tin cu enfrenta, acepta y respeta, pa asina 
evita cu sclavitud por continua den e 
tempo di awor. 


Bishita na Ambiente F eliz 



COMO parti di nan proyecto comunitario, diaran- 
son, dia 5 di december parti mainta, asociadonan di 
La Cabana Beach & Racquet Club a cumpli cu un di 
nan deseonan, esta di bishita Cas Ambiente Feliz. E 
meta principal di e bishita tabata pa topa y pasa un 
rato agradabel cu nan amigonan special. Como ta 


temporada di Pasco, nan a yega cu Papa Noel y su 
slee carga cu regalo pa un y tur. Bon ambiente taba- 
tin sigurlDi e forma aki, e asociadonan di Beach & 
Racquet Club orguyosamente ta duna contenido na 
algun di e valornan di nan compama, esta: reconoce, 
comparti, respeta y duna atención. Valornan cu a haci 


posibel cu nan por a brinda nan amigonan special un 
mainta placentero. 

Comision di Community Projects kier a gradici Cas 
Ambiente Feliz pa nan hospitalidad y Gerencia di 
Beach & Racquet Club y tur nan asociadonan pa nan 
gesto di cariño. 

Conferencia di Liderazgo di Liberty Travel 

Pangea riba e isla priva di Renaissance 


TRES catamaran a trece e Gerentenan General di Liberty Travel 
for di nan hotelnan na Palm Beach pa e Isla Priva di Renaissance 
unda e bankete di despedida di e conferencia anual di liderazgo 
a tuma luga. 

E equipo culinario di e isla priva di Renaissance a presenta un 
anochi titula Pangea, cu cuminda di buffet, decoracion y entre- 
tenimento multi-cultural, reflehando e herencia diverso di nos 
isla. 

Esnan presente a wordo gradici pa nan participacion den e evento 
dor di Mark Benson, Liberty Travel; Myrna Jansen, Aruba Tourism 
Authority; Rob Smith, CEO & Presidente di Aruba Hotel & Tou- 
rism Association; y Hal Williams, na nomber di De Palm Tours, 
e compania cu a provee e transportacion durante e conferencia 
como tambe e servicionan di decoracion, via De Palm Tours De- 
stination Management Services, na e bankete final spectacular. 
E cuminda, ambiente y musica cortesia di Lucre y Jairo y e sin fin 
di bebidanan tropical a contribui na un anochi inolvidabel bou 
di e streyanan, cual a combina perfectamente cu e regreso riba 
boto sigui pa un transfer cu bus pa e hotelnan. 

Nos lo wak boso bek den future sercano. 












































